qundao/data-zh-poetry huggingface dataset:
感怀杂诗
作者：姚瑩
朝代：清

海外功名泡影如，群公网岂漏游鱼。然明未必都相识，犹有平原待荐书。东海何人匿赵岐，杜陵曾倚剑南时。六条我尚惭苏绰，惠达如君未足奇。跃马横戈百战功，壮怀销尽海云东。流沙竟捍孤城死，毅魄犹能万里雄。海上妖星二十年，将军韬箭靖烽烟。如何带砺昭青史，独善书生许并肩。元龙湖海馀豪气，百折崎岖不道贫。珍重荆州老都督，结交还与致千缗。
梅伯言、马湘帆、汤海秋、王少鹤四农部，何子贞编修，陈颂南、苏赓堂、朱伯韩三侍御，叠次召余同亨甫为觞宴之乐。九月二十六日，复集蒹葭阁；盖丙申年入都，伯言、湘帆置酒处也。诸君各以诗文见赠，余行有日，辄成七律数章酬别
作者：姚瑩
朝代：清

城南朝雨草霏霏，高阁增寒眺夕晖。胜地祗堪埋马骨，轻尘何必浣人衣。青山红树诗情壮，白发黄华酒力微。壁上鲍吴题句在，疏槐惨澹乱鸦啼。馀霞阁上曾同醉，龙爪槐前再举杯。此日登临欣健在，半生怀抱为君开。衰葭莽苍天无际，往迹销沈恨不回。明到江南如寄问，浮山岚翠扑人来。江东俦侣半凋萧，日下耆贤久寂寥。何意海禽方铩羽，又逢秋鹗尽摩霄。壮怀力振回天地，抗论神飞见贾晁。圣主已闻容直谏，封章频数莫辞劳。接迹纷纷闽粤才，张郎巨笔独天开。豪情半向江山尽，病骨犹含今古哀。不信斯人尚沦弃，终应圣世起蒿莱。轞车伴我三千里，出狱临歧首重回。诗尝避舍惟亨甫，天不馀才又海秋。剑气盘回霜在匣，冰怀朗照月当楼。但须于越寻吴耻，不用新亭泣楚囚。抵掌闻鸡曾共寝，别来惟独著浮邱。清言易理称平叔，俊逸诗辞爱信阳。把卷名贤空异代，闭门潜学又湖湘。艰难狱底惊相问，慷慷樽前意不忘。他日著书成绝业，白头千里独堪商。梦魂何日忘楼船，直北传烽幸熄烟。犴狴未周三五夜，金鸡已放九重天。微劳岂意蒙恩诏，绝岛犹闻急赠钱。帝德民情有如此，几回搔首马难前。相知新旧别如何，击筑当筵共放歌。月地怒闻金石裂，霜天哀感雁鸿多。分无宝剑酬燕士，那更悲风渡塞驼。班马萧萧从此去，暮云迢递阻浑河。
汪雅堂召同张竹虚德生、戴桂山、家晴峰登九仙山，游积翠寺。时雅堂将之台湾，余当入都，赋别
作者：姚瑩
朝代：清

西风栏槛雨霏霏，城郭苍茫山色微。江带滩流趋海静，鸟寻村树破烟飞。诸罗荔熟君方去，投子钟残我未归。寄语同袍群将吏，几时谭笑解征衣。楼船横海意如何，兰若登临气欲磨。白水穿云明鹭羽，青松当槛老鹰窠。山空始觉心无定，僧少微嫌梵亦多。壁上应真能作證，优昙华里客经过。
泰逮内渡抵惠安县
作者：姚瑩
朝代：清

五年鲛窟横戈厌，十日鲸波挂席平。忽见风吹青麦陇，始知海内又清明。九重宵旰未言劳，几省军储尚驿骚。严谴犹承主恩泽，马声人鬓两萧萧。
海船行
作者：姚瑩
朝代：清

海船之大如小山，挂帆直在青云间。船头横卧曰杉板，板上尚可容人千。我始见船颇疑怪，缘梯拾级心悬悬。好风人众不得驶，坐待海月迎潮圆。初行金厦犹在眼，横山一抹如云烟。放洋渐远不可见，但见八表银波翻。日光惨淡昼无色，夜从水底观星垣。水天空濛只一气，我船点黑如弹丸。清晨无风浪千尺，何况月黑风狂颠。到此心灰万虑死，呼息莫辨人鬼关。舟中海客坐谈笑，白发宛宛披盈肩。自言逐伴五十载，海中往反当营田。西穷红毛东日本，吕宋禄赖门庭前。尸罗飞头食人秽，呵囒空际行天船。随潮之禾本盈丈，径寸米供千人餐。夷王好货黩无已，国中生死惟金钱。就中最富咬？吧，楼居服食侔神仙。利重不觉轻性命，往者十七无生旋。我问翁今岁如许，应多阡陌横云连。客言不幸时命乖，虽有银粟无儿孙。前年买儿作假子，饮博百万尽弃捐。如今身老无归处，海上风涛竟日眠。我闻客言三叹息，世事纷纷那可极。我今渡海胡为乎，歌成海舶泪沾襦。
留别台中人士
作者：姚瑩
朝代：清

谊阗祖帐满城闉，挂席中流一怆神。绝海万人争召父，全家终日托波臣。天回暗岛舟长夜，地尽穷荒古不宾。得失微官何足问，圣朝宵盰在生民。昔贤清节恐人知，后世徒工作茧丝。百姓可真无疾苦，一身何必计盈亏。醵金父老偿官急，馈米胥徒感旧悲。输与百钱相送别，高风吾已愧当时。乌山赤嵌两苍苍，鹿耳涛声接混茫。雀鼠未平庭下草，蚕丝难树宅边桑。绝怜海外弹丸地，独运天南数郡粮。户口日增民利尽，不知藏富几千仓。华夷中界浪掀豗，万古鸿蒙一旦开。自昔鲸鲵收海澨，至今烽火罢军台。凄凉画角三更戍，尊重牙旗百战材。犹有昭忠祠宇在，居人堕泪埽煤炱。城狐社鼠屡惊骚，庙算频烦圣主劳。百尺丰碑铭上将，万家新鬼哭寒潮。书生殄贼皆能武，草泽从公岂待招！几辈白头今日在，天教忠义翊清朝。
赠安道士
作者：姚瑩
朝代：清

尘海千年一饷时，金丹未就鬓如丝。欲寻旧日蓬壶侣，碧草琅玕又几枝。兰台铜柱两茫然，梦里犹闻劝学仙。底事焚香更惆怅，飘零海外已三年？
述忧
作者：姚瑩
朝代：清

人生无百岁，八九在忧患。仕宦与远游，纷纷多聚散。骨肉四五人，常苦不相见。无几为欢娱，行行复愁叹。青蝇满天地，黄雀动遭弹。一朝失我怙，寸草自兹断。哀绝平生亲，生死不相唤。悠悠九泉路，杳杳谁与伴？衣物永弃捐，诗书亦零乱。天涯作寒食，万里方汗漫。天风作海涛，六合恣一吹。巨浸淹北斗，何处著大地？飘飘断梗流，溟涬将安致？鸿蒙忽已远，莫问开辟意。苒苒优昙花，业风偶飘坠。一沾道傍污，素质委泥渍。蹂躏何足道，惜此天人瑞。达哉庄叟论，齐物以为志。长夏忽霖雨，骄阳避轻雷。瓢风湿井干，白石滋莓苔。佛桑红未休，芭蕉绿尤佳。起视兰与蕙，何时已先摧。羲皇阐苞符，天地相胚胎。阴阳有始终，序物徒盛衰。谁能问消息，悠悠使我哀。至人游八极，搏弄日月光。不入生死途，宁有哀乐方！与化无终尽，何物可颉颃！所以老释徒，念此轻侯王。或言学不至，时亦有所伤。木槿慕大椿，鹪鹩效凤凰。物理非一致，大小不相量。斯言孰是非，万古终茫茫。
送张霞翥内渡
作者：姚瑩
朝代：清

三绝谁如顾虎头，十年不见使人愁。无端海外逢青眼，相对尊前敝黑裘。世事沈沦从逝水，诗情笑傲寄扁舟。独怜泼墨为花鸟，又向人间几百秋。漫言万里掣长鲸，一夕天涯白发生。未必文章通造化，可能谈笑取公卿。赵岐自昔佣东海，李广何年守北平？皎月三更边柝静，倚栏又见斗牛横。
题刘芑川孝廉外丁卯桥诗集
作者：姚瑩
朝代：清

诗非关学宁有种，君自珊珊仙骨来。漫与题名说丁卯，绝尘梦得本天才。精魂千里梦犹真，似尔论交见古人。我亦张郎梦中客，开缄掩卷总伤神。身世艰难百感多，刘琨何事击壶歌。故人西在阳关外，白发秋风夜渡河。海云高接阵云屯，不斩长蛟愧七鲲。但使功成有卫霍，失期李广敢衔冤。
修禊行
作者：姚甡
朝代：清
体裁：古风

妾家旧住章华里，含情日日飘罗绮。祓禊来游洧水浔，春风摇荡采兰心。盈盈皓腕临清渚，水光掩映霓裳举。弄态输情妾自知，眼波迭送郎应许。红日西沈起暮霞，可怜催度七香车。郎行若道东门远，辜负晴川芍药花。
华严阁书怀
作者：姚甡
朝代：清
体裁：五言律诗

小寺初钟后，秋深夜更清。酒醒僧语罢，人静佛灯明。古木萧萧下，寒蛩切切鸣。此中有真味，谁与证无生。
采莲曲·其一
作者：姚甡
朝代：清
体裁：古风

江渚采莲归，隔溪见郎过。日暮风浪生，回头但烟雾。
采莲曲·其二
作者：姚甡
朝代：清
体裁：古风

曲水棹轻舟，舟轻似莲叶。但恨荷珠流，不比侬心结。
雨霁
作者：姚甡
朝代：清
体裁：五言律诗

宿雨一朝霁，村仍二月天。岩风晨捲雾，丝柳昼辞烟。筝堕檐前韵，花舒湿后妍。伤春诗最好，只有杜樊川。
兀坐
作者：姚益敬
朝代：清

兀坐觉宵沈，萧骚竹风发。雪意到残镫，虚窗半明灭。
冬日同三婶母夜绣
作者：姚益敬
朝代：清

愁寂深闺岁向阑，绣床坐对一镫残。频添彩线知宵永，渐涩金针觉指寒。楚楚花枝香满袖，娟娟霜月正当栏。几回饮罢还相谓，昼短工夫促较难。
力疾作书寄外因题纸尾
作者：姚益敬
朝代：清

尺素初题罢，轻罗泪未干。离愁不堪寄，聊复报平安。
夏日戏作莲庄图
作者：姚益敬
朝代：清

人家多在藕花中，枕水窗开面面风。日暮轻雷递前浦，冷香和雨入帘栊。
夏日雨后对月坐池上呈母
作者：姚益敬
朝代：清

幽斋一雨过，草木醒枯槁。新月竹间明，凉风池上好。閒吟忘溽暑，静话开怀抱。岂必白旃檀，始能除热恼。
客中值夜
作者：姚益敬
朝代：清

小窗雨过动吟情，乡思欺人睡未宁。剪烛拥衾閒坐久，冷风吹月堕围屏。
岁暮大雪书怀
作者：姚益敬
朝代：清

富家无俭岁，贫年少丰年。何用徵先兆，吾心只泰然。
春日病中对落花戏成
作者：姚益敬
朝代：清

檐外东风春日斜，纷纷红紫堕窗纱。萧斋不是维摩室，天女何因为散花。
除夕
作者：姚益敬
朝代：清

椒盘进罢夜犹赊，小琢诗词报物华。莫道寒多春未转，近窗双烛已生花。
题自绣琼林醉归图
作者：姚益敬
朝代：清

上苑花开烂漫枝，醉欹乌帽飏鞭丝。马蹄疾处红将遍，写出春风得意时。
挽张百熙联
作者：姚礼镛
朝代：清
体裁：联

提学值改制时期，粤峤当年仰宗匠；饰终有易名钜典，河间而后此儒臣。
帅承瀛生祠联
作者：姚祖同
朝代：清
体裁：联

报国有同心，两地风波皆梦幻；还乡传旧德，千秋涕泪满湖山。
挽孙玉庭妻张夫人联
作者：姚祖同
朝代：清
体裁：联

八座晋崇封，业焕纶扉资内助；三迁垂懿则，经传纱帐溯遗型。
挽宋其沅联
作者：姚祖同
朝代：清
体裁：联

柏署仰寅恭，允矣直声闻殿陛；梓邦资保障，凛然生气壮河山。
挽张师诚联
作者：姚祖同
朝代：清
体裁：联

奏赋共螭坳，谱谊同敦，感西湖四十七年爪印；写经皈鹿苑，禅心早定，付南屏一百八下钟声。
挽徐小岩孙婿联
作者：姚祖同
朝代：清
体裁：联

噩梦忽惊魂，痛绝高堂，环视孤茕还待抚；微疴真雾露，伤哉旅邸，是何医药漫相攻。
挽徐炘联
作者：姚祖同
朝代：清
体裁：联

琐闼忆肩随，宦迹东西，投老刚欣联旧雨；黄垆惊腹痛，朋欢零落，怆怀何处数晨星。
挽方维甸母吴太夫人联
作者：姚祖同
朝代：清
体裁：联

锡命两朝隆，曰顺曰慈，内壸行堪符史笔；陈情三载允，惟忠惟孝，倚庐哀莫忘王言。
挽景敏联
作者：姚祖同
朝代：清
体裁：联

二十年禁苑联镳，感交合苔芩，长怀古处；七千里岩疆秉节，叹身骑箕尾，未竟嘉猷。
挽景谦联
作者：姚祖同
朝代：清
体裁：联

屏翰重周原，黍膏棠甘留政绩；衣冠尊洛社，梅消石瘦见丰神。
挽朱士彦联
作者：姚祖同
朝代：清
体裁：联

报国励丹忱，謇謇公忠闻海内；生天还绛阙，堂堂正气在台垣。
挽朱鸿联
作者：姚祖同
朝代：清
体裁：联

光霁德辉承，京邸从容怀古处；斗山人望失，寝门悲涕感师资。
挽杨梅梁母田太夫人联
作者：姚祖同
朝代：清
体裁：联

锡命荷三朝，翟茀夫荣，节旄子贵；陈情才隔岁，烟霄鹤化，风树乌啼。
挽汪鸣爵联
作者：姚祖同
朝代：清
体裁：联

温室盛才名，五夜星辰辉彩笔；玉楼惊早世，一江风雪惨铭旌。
挽潘小坡联
作者：姚祖同
朝代：清
体裁：联

伟绩盛河渠，报国真资舟楫任；贻谋焕堂构，承家都具栋梁才。
挽程同文联
作者：姚祖同
朝代：清
体裁：联

感旧琴亡，一恸空余呼子敬；酬知剑在，九原何处觅徐公。
挽章煦联
作者：姚祖同
朝代：清
体裁：联

箕尾黯星躔，诏语天嗟遗老一；衣冠崇洛社，典型人失达尊三。
挽蒋攸铦联
作者：姚祖同
朝代：清
体裁：联

黄阁仰殊勋，使相声名倾远近；青云叨夙契，故交情谊黯平生。
挽钱廷熊联
作者：姚祖同
朝代：清
体裁：联

华国掞高才，丹禁百篇余制草；宣风痛边徼，素车千里愧生刍。
挽钱栻联
作者：姚祖同
朝代：清
体裁：联

宿望冠蓬瀛，八秩看花传洛社；遗型式桑梓，千秋骑鹤叹芜城。
挽钱楷联
作者：姚祖同
朝代：清
体裁：联

誉望始簪毫，历廿年金马蜚声，果见鸿猷倾海内；恩勤归画荻，痛一夕慈乌失哺，长留遗恨彻泉台。
挽钱清履联
作者：姚祖同
朝代：清
体裁：联

竹马共嬉娱，六十年灯火扬州，长忆儿童笑语；铜符宣化泽，廿八载棠阴汉上，试听父老讴歌。
挽陆楷联
作者：姚祖同
朝代：清
体裁：联

宦海靖波澜，同荷生成归大造；寒江空涕泗，难申契阔向重泉。
挽陈桂生联
作者：姚祖同
朝代：清
体裁：联

节钺盛才名，廿载乡邦遗老一；衣冠凄画像，百年人望达尊三。
挽鲍勋茂联
作者：姚祖同
朝代：清
体裁：联

献赋共簪毫，紫禁追陪，万事都曾咨伯始；酬知空挂剑，芜城凭眺，九原何处觅徐君。
挽鲍桂星联
作者：姚祖同
朝代：清
体裁：联

云路仰鸿仪，不少丹忱悬日月；烟霄惊鹤化，空留奇气郁诗篇。
挽鲍步墀联
作者：姚祖同
朝代：清
体裁：联

廉善廉能，山左早闻循绩著；成忠成孝，楚南终古令名扬。
贺松筠寿联
作者：姚祖同
朝代：清
体裁：联

仕宦阅六十年，骎骎未已；驰驱逾十万里，蹇蹇匪躬。
赠周檀荪联
作者：姚祖同
朝代：清
体裁：联

望君似岁穷黎隐；与物胥春岂弟怀。
赠松筠联
作者：姚祖同
朝代：清
体裁：联

三德知仁勇；一官清慎勤。
赠范澍联
作者：姚祖同
朝代：清
体裁：联

不少雄谋吞海若；只凭余事作诗人。
题三子妇钱孺人穗帷联
作者：姚祖同
朝代：清
体裁：联

宗党仰贤名，叹毕生辛苦持家，无愧相夫教子；关河凄老泪，论初地慈祥证果，定知成佛升天。
题潮州邱汝滨《扇面集》
作者：姚秋园
朝代：清
体裁：七言绝句

劫馀手泽幸犹存，槛际摩挲酒正温。五十年来故纨扇，一杯重与细评论。
中秋
作者：姚素榆
朝代：清

露湿空阶翠袖寒，醉馀慵倚玉阑干。迟眠为惜清光好，此景人生几度看。
丹徒张孝女割臂疗亲
作者：姚素榆
朝代：清

人间无卢扁，海上无仙方。温温药炉火，惨惨宵镫光。斯时弱女泪，凝渍病母床。母呻何宛转，母体何羸尪。儿身即母身，中夜摧肝肠。医言不可药，呼吁天苍苍。并刀薄于纸，皓腕凝雪霜。至诚格金石，血涌如无疮。漉漉一片肉，勉进阿母尝。母女本一气，无形补膏肓。能令死者起，能令弱者强。孝哉张氏女，北固清风长。
写怀
作者：姚素榆
朝代：清

帝京旅食自年年，小隐城西卜宅偏。七事安排中馈职，一囊辛苦卖文钱。能修甘旨知见大，善解心解识婿贤。为索新诗支枕待，一镫形影夜迟眠。
家居
作者：姚素榆
朝代：清

多事萧郎爱远游，半村半郭足清幽。日斜低没桥心影，风紧难维渡口舟。客路渐迷新绿草，侬家旧住小红楼。等閒忽动天涯思，极目江关渺渺愁。
小立
作者：姚素榆
朝代：清

清香故故上衣襦，侬向瑶台住得无。凉露三更人独立，满身月影倩花扶。
花影
作者：姚素榆
朝代：清

寂寞庭墀满碧苔，等閒著地万花开。霎时捧出玲珑月，夭矫繁枝入坐来。
落叶
作者：姚素榆
朝代：清

秋风料峭掩紫关，小院尘氛删未删。一缕茶烟生竹外，几番霜信到林间。诗成渭北云抟树，梦绕江南雨满山。爱煞停车相赏处，等閒著地锦斓斑。倚阑小立怕轻寒，极目长天雁路漫。古木因风秋籁急，空庭咽月笛声酸。情移故国飘零久，叶写新诗仔细看。汉苑哀蝉初罢曲，也随流水到江干。绿减黄稀造化工，终年身世等飘蓬。霜凝衰草连天白，风撼寒林匝地红。四野秋砧萦别思，几行塞雁过长空。征人冀北音书断，日暮关山梦未通。转瞬黄花晚节天，吴江秋老剧堪怜。乾声带雨战林表，瘦影和烟乱砌前。霜冷风高无限思，雁声蛩语未成眠。小窗镫影红摇落，月照东墙正上弦。
落叶·其一
作者：姚素榆
朝代：清

秋风料峭掩紫关，小院尘氛删未删。一缕茶烟生竹外，几番霜信到林间。诗成渭北云抟树，梦绕江南雨满山。爱煞停车相赏处，等閒著地锦斓斑。
落叶·其三
作者：姚素榆
朝代：清

绿减黄稀造化工，终年身世等飘蓬。霜凝衰草连天白，风撼寒林匝地红。四野秋砧萦别思，几行塞雁过长空。征人冀北音书断，日暮关山梦未通。
落叶·其二
作者：姚素榆
朝代：清

倚阑小立怕轻寒，极目长天雁路漫。古木因风秋籁急，空庭咽月笛声酸。情移故国飘零久，叶写新诗仔细看。汉苑哀蝉初罢曲，也随流水到江干。
落叶·其四
作者：姚素榆
朝代：清

转瞬黄花晚节天，吴江秋老剧堪怜。乾声带雨战林表，瘦影和烟乱砌前。霜冷风高无限思，雁声蛩语未成眠。小窗镫影红摇落，月照东墙正上弦。
随外之汴梁
作者：姚素榆
朝代：清

秋风落日古夷门，历碌舟车纪梦痕。此是邹枚旧游地，可容著一女文园。梁孟当年共赁居，朅来宦海又何如。笔床砚匣无多物，位置诗人小小庐。
黄鹤楼官胡二公祠联
作者：姚绍崇
朝代：清
体裁：联

功业本忠勤，昔陶公，今胡公，此地此人，要使山河万古；风云无改变，仙出世，儒入世，倏来倏往，笑看江汉双清。
夜柬王少参舟中
作者：姚缔虞
朝代：清

薇省辞黄鹤，兰桡伴白鸥。岸回江月抱，天迥夕云流。银汉乘霄上，金陵逼岁遒。田租闻复减，侧识汉皇忧。
赠曹云澜刺史
作者：姚翔
朝代：清
体裁：七言律诗

满载琴书汗漫游，飘然天地一闲鸥。吏名早识曾开户，诗句争传赵倚楼。去国请缨投月窟，入关横槊见风流。十年宦迹俱成梦，漫向门前忆起洲。
秦淮竹枝词
作者：姚肇秀
朝代：清
体裁：词

桃叶渡头双桨忙，惊飞对对宿鸳鸯。侬家自比鸳鸯好，自在随郎水一方。
兴济镇
作者：姚若蘅
朝代：清

大旗摇曳出疏林，寒垒荒屯傍水浔。却忆承平廿年事，军门细柳已成阴。
如梦令
作者：姚若蘅
朝代：清

一夜小庭疏雨。添得绿苔如许。晓起自凭栏，几簇玉簪才吐。无语。无语。闲看虫丝一缕。
憩园秋兴易州署中
作者：姚若蘅
朝代：清

园林雨后聚秋光，花影还依月影长。小沼水清蘋叶老，曲栏风暖桂枝香。野云行尽生岚气，山鸟飞来话夕阳。种秫公田多逸兴，固应人境两相忘。
挹爽楼眺雪次韵
作者：姚若蘅
朝代：清

一夜虚窗朔气吹，朝来世界换琉璃。楼头顿失青山影，林下联吟《白雪词》。冻雀无声花自落，寒梅有梦月应知。眼前竹石皆图画，欲假毫端试取奇。
泊渡口驿感怀
作者：姚若蘅
朝代：清

风风雨雨新霜候，一点秋镫旅思凉。松菊未营陶令宅，琴书犹拥陆生装。时闻犬吠知村近，渐少更声觉夜长。莫向扁舟怨飘泊，连宵儿女和诗忙。
菩萨蛮·自题《望云思亲图》
作者：姚若蘅
朝代：清

行人不共秋鸿返。劳劳盼断看云眼。悄立倚桐荫。忆亲停素琴。蕉心秋共卷。梦绕天涯远。不见华峰青。晚风吹竹林。
过静海县
作者：姚若蘅
朝代：清

水城百堵见廛闾，鱼米生涯乐有馀。渐觉津沽风物近，青红儿女钓人居。
一室
作者：姚范
朝代：清

一室还如五石瓠，萧然蓬径亦江湖。鸡虫得失时应了，驹犊纷纭谷自愚。争席不妨来舍者，谈王久已避樵夫。年来南郭先生意，总忘新吾与故吾。
为杭大宗编修题松吹读书图
作者：姚范
朝代：清

传柑节过樽罍空，闭门三日号春风。纸阁坐愁蠃螷曲，十指啬缩僵寒虫。出门试望东华路，车尘十丈何由通。归来却理残编簏，自笑栖我蔀家屋。砚花未泮冰池顽，管城讵可三薰沐。何来烟飙横短幅，孤茅隐见？簩縬。疏钗满径日丝微，行素倒映须眉绿。谁与兀坐华阳居，摩丹渍墨刊豕乌。人生欢兴讵有几，仰面屋梁愁著书。令人东望增长吁，我少自省干时迂。角䚥岁月争鲟鱼，一椽缚置苕峣隅。其间杂树枫楠槠，七星五鬣章百余。茯苓化犬鸣跃跃，白日不到跳鼪鼯。禽声上下歌啸孤，中有愚者山泽癯。失计一堕长安衢，猿鹤梦冷松竹芜。阿谁曾收保逊烛，道上跛笑昌图驴。搜肠燃桂不堪煮，长日边腹空摩抚。枉向樽前辨巏，浪与时贤分虎鼠。从知簟扇负王摛，当年麻炬欺法武。曲江翰林曫龙文，囊橐文雅驰英群。陈说溃剥披乱？，螭坳载笔看日曛。松风犹恋旧时闻，画图彷佛苍髯君。我生爱接扬子云，问字颇思中垒歆。松枝折尘谈纷纶，他时不速来㲀㲀。
为杭大宗编修题松吹读书图
作者：姚范
朝代：清
体裁：古风

传柑节过樽罍空，闭门三日号春风。纸阁坐愁蠃螷曲，十指啬缩僵寒虫。出门试望东华路，车尘十丈何由通。归来却理残编簏，自笑栖我蔀家屋。砚花未泮冰池顽，管城讵可三薰沐。何来烟飙横短幅，孤茅隐见�簩縬。疏钗满径日丝微，行素倒映须眉绿。谁与兀坐华阳居，摩丹渍墨刊豕乌。人生欢兴讵有几，仰面屋梁愁著书。令人东望增长吁，我少自省干时迂。角䚥岁月争鲟鱼，一椽缚置苕峣隅。其间杂树枫楠槠，七星五鬣章百余。茯苓化犬鸣跃跃，白日不到跳鼪鼯。禽声上下歌啸孤，中有愚者山泽癯。失计一堕长安衢，猿鹤梦冷松竹芜。阿谁曾收保逊烛，道上跛笑昌图驴。搜肠燃桂不堪煮，长日边腹空摩抚。枉向樽前辨巏嵍，浪与时贤分虎鼠。从知簟扇负王摛，当年麻炬欺法武。曲江翰林曫龙文，囊橐文雅驰英群。陈说溃剥披乱�，螭坳载笔看日曛。松风犹恋旧时闻，画图彷佛苍髯君。我生爱接扬子云，问字颇思中垒歆。松枝折尘谈纷纶，他时不速来㲀㲀。
九月十洲过津门出颂嘉草堂图属题依韵即送其南归次章末句兼怀欧舫湘灵诸君
作者：姚范
朝代：清

海水群飞水倒流，盲风怪雨移清秋。阿连冲泥倦为客，老夫坐痹仍登楼。焚枯酌体且今夕，春草原鸰应汝愁。自分天涯同老马，何时浩荡随虚舟。
书家书后
作者：姚范
朝代：清

封罢虚堂思寂寥，残镫风幌影频招。用同洴澼求龟药，饱羡侏儒忆炙鸮。故我依人从枳化，新霜入鬓愧虫雕。软红自哂君何与，葺帽鞭丝一样飘。
偶过僧庐取残经数帙北轩作歌见嘲盖故甚其辞激余使有言尔然故有感于余心者作诗答之
作者：姚范
朝代：清

君不见《首楞严经》藏龙宫，龙胜默诵迦维通。塞种誓禁传震旦，岂知破臂流华风。又不见贞观天子嗜笺翰，虬凤蟠翔夸秘玩。梁闲巧夺永和书，酒醒惊诧萧生谩。呜呼窃钩者诛窃国王，后世师之成律贯。壑前藏舟夜半移，上下千年可三叹。我今衰驽似田光，忽忽颇效鼠衔姜。梦中时有千里志，不知臣精已销忘。挟荚游博两何事，臧谷一笑皆亡羊。吁嗟乎！八亿四千万卷西方经，大海一滴存奇零。隋家志乘开元录，迄今亦复同飘萤。何人薪尽续余爧，竺兰僧肇俱冥冥。尝闻葱岭传经日，滴血为书骨为笔。慈航东下白马来，累译通之代增益。堂上读书轮扁讥，古人已死空余迹。西来大意况如何，电光石火惊心疾，残帙区区类木佛，烧取舍利宁获一。灰心结伴哑羊僧，共向嵩南师面壁。朝来展诵君新诗，运斤妙契郢人质。好手偷来狐白裘，尝俊吾从杼山律。
和午庄城北郊游之作
作者：姚范
朝代：清

浮鸥浴鹭共晴霄，屐齿招邀断续桥。四野青塍分夏木，乱山残照送春潮。高吟好句千金价，零落衰容五石瓢。顾藉杯觥兴未浅，竹楼还待月中宵。
塞下曲
作者：姚范
朝代：清

孤城迢递郁嵯峨，慷慨关山《出塞歌》。万里交河春草绿，十年明月戍楼多。胡儿驱马来青冢，羌女吹芦牧紫驼。五部名王归汉阙，白头中夜几摩挲。
家叔于巢以折枝兰花赠方息翁自翁作歌张之壁间书一诗于后呈于巢
作者：姚范
朝代：清

屈原已死潇湘空，蕙兰不生芳草丛，朅来南阮萧斋中。美人不见相思瘦，一枝折赠秋风后，夜雨西堂落红豆。我昔曾谱《猗兰篇》，空山鼓之谁与传，烦君更乞冰丝弦。
宿庐江
作者：姚范
朝代：清

我老谙于役，兹行意惘然。非关筋力异，祇与世情偏。把卷忽自笑，看山更晚妍。平生似桃李，寂寞竟何言。默默从人事，悠悠感岁年。孤蓬还自振，夕鸟羡归便。古驿深镫出，疏林落照圆。辞家才百里，一笑别情牵。
宿庐江·其一
作者：姚范
朝代：清

我老谙于役，兹行意惘然。非关筋力异，祇与世情偏。把卷忽自笑，看山更晚妍。平生似桃李，寂寞竟何言。
宿庐江·其二
作者：姚范
朝代：清

默默从人事，悠悠感岁年。孤蓬还自振，夕鸟羡归便。古驿深镫出，疏林落照圆。辞家才百里，一笑别情牵。
寄方寄巢四丈
作者：姚范
朝代：清

鸬鹚旧忆城东宅，萝薜尝深蓟北情。步屟春风随鸟语，问花秋寺过牛鸣。诗家眷属何人似，物外仙翁是地行。为谢长宗矜理窟，碧山深处正闻莺。
山行
作者：姚范
朝代：清

百道飞泉喷雨珠，春风窈窕绿蘼芜。山田水满秧针出，一路斜阳听鹧鸪。
岁暮行戏柬北轩
作者：姚范
朝代：清

岁云暮矣风萧萧，饥乌绕树穷昏朝，北轩主人愁无聊。此时徒有四壁立，犹复五字七字频推敲。南邻北里何宣骄，狐貂进御臐臛膮，繁声夸态丝管娇。百万标黄榜，千万悬紫标。人生生活苟不匮，钱愚何惜相讥嫽。君不见河南长者输家半，县官不诏褒纶焕。谷量牛马乌氏裸，朝请得立公卿坐。平生岂无送穷篇，鬼留不去烧车船。杜陵老子伤贫病，韦郎绝迹蓬蒿径。夜闻邻家获犀犬，诘朝相逢面有腼。借钱勿问车子张，此事说者诚荒唐。一樽儒雅姑酬劝，但勿岁朝捶如愿。
岁暮诵东坡除夜赠段屯田诗龙钟三十九劳生已强半年与之齐时复同之感如何矣酒阑不寐因次其韵
作者：姚范
朝代：清

岁去如惊蛇，修鳞强制半。未知来日欢，空余逝者叹。浊酒不足倾，残书讵堪玩。咄咄骥坂悲，悠悠樗木散。眼前冠盖徒，胸中钓游伴。轰轮送日月，寒鸦信昏旦。口淆茗酪器，饭强膻腥案。残镫字黮黕，闾柝风凌乱。䋎痕念故衣，发稀感新盥。壮志汩卑陬，深情昧坚缓。医非三折余，事经九变贯。失志僮颜低，疲策马行懦。坦抱未须柴，胶口欲吞炭。怜尔九垓步，诧此尺棰馆。怀情灭闻见，问心知冷暖。何如归故山，一龛师摩粲。
拄杖
作者：姚范
朝代：清

十日冰澌绕旧矶，渐看红碧隐柴扉。闲催稚子成鸡栅，亦学神农著马衣。前种夭桃怜寸长，初移邻竹试新围。交头拄杖无来往，自数栖鸦早暮飞。
旧寺
作者：姚范
朝代：清

记访当年竺道生，樵通之字路才成。白云根下分溪色，黄叶峰前出磬声。镫下谈经拈小品，阶前坠果悟初耕。重来千竹林中日，知有迦陵识旧名。
春日奉怀方高度丈
作者：姚范
朝代：清

寂寥犹恋旧巢松，却望云波晚更重。廿载天涯辈老马，千金故技悔屠龙。极怜人远共明月，无奈烟深隔暮钟。北郭溪光仍似昔，春来惆怅忆携筇。
春日游某氏园归途作此寄骏生兄弟
作者：姚范
朝代：清

缓辙平皋夕照深，南云相望一长吟。梅桃九命闲居事，牛鹿三车病后心。极浦空村迷海气，乱帆回树动春阴。羊何此日多佳兴，睍睆杨园怅鸟音。
晓发荻港
作者：姚范
朝代：清

萧寺晨钟歇，残星犹向曙。凉风吹我襟，萧条橹声去。沙禽拍浪飞，渔父烟中语。回首数峰青，不见泊舟处。
晚泊
作者：姚范
朝代：清

折叠烟篷住画桡，秣陵城下雨潇潇。神鸦满树江祠晚，正及东风上暮潮。
杂诗
作者：姚范
朝代：清

爰居辞牢膳，雕俎匪彘谋。万物各有适，嗜好焉取俦。山鸡矜毛羽，镜舞不知休。谁谓海鸟来，钟鼓赍烦忧。尝读班生论，栖隐希严周。赐书既满家，渔钓复优游。以此辞缰锁，圣罔俱悠悠。惜矣桓君山，乃从糟粕求。白头不解事，叩陛血盈头。申脰俯就鞅，蹴足侪羁俘。生逢建武世，老傍公琴丘。咄哉骄君饵，志士良所羞。昭文理瑶瑟，逸响振希微。高音钦泰容，宁为清角悲。元鹄舞庭下，游鱼溯昆池。岩岩崇山志，浩浩沧海湄。惜无中郎赏，矧求钟子知。超超沦神域，隐几遂忘机。为问曲终意，端复有成亏。
杂诗
作者：姚范
朝代：清

逾淮植南橘，北土夸所奇。经时感物化，枳枸肖拳枝。橘枳虽有异，颇来众禽栖。当春发婀娜，纷溶从风披。鸣嘒协丝簧，毛羽矜缡褷。树下一徘徊，主人颜为怡。区区草木疏，讵足分高卑。养之至合抱，慎勿召工师。苟用充梁柱，不觉酒味醨，酒醨何足惜，将令众宾嗤。何如植中庭，啾啾群鸟嬉。吾怜夏仲御，散发希黄虞。苟充螊？养，何羡青紫纡。一朝入京洛，名动贾公闾。宛转飞鹢首，跌荡引鯆䱐。河水诧清激，小海徒欷歔。嗟哉面目旋，白汗竟何如。灵谈与鬼笑，奚以喻丹珠。
杂诗
作者：姚范
朝代：清
体裁：古风

逾淮植南橘，北土夸所奇。经时感物化，枳枸肖拳枝。橘枳虽有异，颇来众禽栖。当春发婀娜，纷溶从风披。鸣嘒协丝簧，毛羽矜缡褷。树下一徘徊，主人颜为怡。区区草木疏，讵足分高卑。养之至合抱，慎勿召工师。苟用充梁柱，不觉酒味醨，酒醨何足惜，将令众宾嗤。何如植中庭，啾啾群鸟嬉。吾怜夏仲御，散发希黄虞。苟充螊�养，何羡青紫纡。一朝入京洛，名动贾公闾。宛转飞鹢首，跌荡引鯆䱐。河水诧清激，小海徒欷歔。嗟哉面目旋，白汗竟何如。灵谈与鬼笑，奚以喻丹珠。
杂诗·其一
作者：姚范
朝代：清

爰居辞牢膳，雕俎匪彘谋。万物各有适，嗜好焉取俦。山鸡矜毛羽，镜舞不知休。谁谓海鸟来，钟鼓赍烦忧。尝读班生论，栖隐希严周。赐书既满家，渔钓复优游。以此辞缰锁，圣罔俱悠悠。惜矣桓君山，乃从糟粕求。白头不解事，叩陛血盈头。申脰俯就鞅，蹴足侪羁俘。生逢建武世，老傍公琴丘。咄哉骄君饵，志士良所羞。
杂诗·其二
作者：姚范
朝代：清

昭文理瑶瑟，逸响振希微。高音钦泰容，宁为清角悲。元鹄舞庭下，游鱼溯昆池。岩岩崇山志，浩浩沧海湄。惜无中郎赏，矧求钟子知。超超沦神域，隐几遂忘机。为问曲终意，端复有成亏。
次韵答余荆帆
作者：姚范
朝代：清

我爱枫溪物外贤，新诗况复彦伦传。尝疑烟雾掉头去，为复尘寰跂脚眠。潜颖春风双鬓晚，落花残照一樽前。山中莫便从招隐，恐费人间百万钱。
清明前一日
作者：姚范
朝代：清

细雨清明节，经旬客闭关。潮通瓜步水，春满秣陵山。南浦江蓠绿，东皋雉子班。田园村务急，相待几时还。
游山寺
作者：姚范
朝代：清

山根雨气愁冥冥，山上日落石气青。何年荒客结茅屋，已垦辣田成畦町。鸭脚声乾疑吠蛤，殿头佛烬县秋萤。老僧茶瓜喜客至，更要九月锄茯苓。
游金山同张樊川编修左鲍冲赞府家叔三崧同用东坡焦山韵
作者：姚范
朝代：清

我性麇麚林壑耽，北山之北南山南。今年偶作韩江客，九十日春惊过三。故人招邀来京口，游思勃起匡眠蚕。眼中浮玉豁夙抱，岂令猿鹤怀讥惭。登舟笑歌风漠漠，少选沆漭波潭潭。岧峣琳宫未知处，红采翠气交沈酣。山灵自欣物外赏，世士妄作区中谈。客来鹳鹤趋先路，胶葛松桂穿云龛。蜂房群僧留少憩，一碗相属中泠甘。烟海茫茫岛屿列，江天浩浩鱼龙贪。嵯峨上下匪一至，短筇支径吾犹堪。回帆惜未遍诸胜，苍苍残照悬孤庵。
登楼怀刘三耕南
作者：姚范
朝代：清

水烟寥廓数峰青，何处孤鸿入杳冥。一夜梅花江上落，天涯曾向笛中听。
登清苑县城楼
作者：姚范
朝代：清

重看长剑出乡关，轣辘单车道转艰。梦远莺花居上谷，楼临风雨望郎山。惊心客燕逢春老，回首长楸落日闲。闻道卿云皆属御，雷音新从上陵还。
答客
作者：姚范
朝代：清

自笑瘖聋亦旧徒，山南山北谥公愚。谁将天末惊弦翼，拟作人间病颡驹。新柳阿傩羞白发，崇桃夭灼记玄都。从来花鸟屏风上，不见扶鸠入画图。
简朱蕴千
作者：姚范
朝代：清

二月春已半，燕山雪正飞。垂帘炉焰短，破冻屐痕稀。素发行如此，扁舟愿尚违。为怜同病者，腰带几移围。
羽猎曲
作者：姚范
朝代：清

霜草寒枯万木凋，羽林三万击弓？。齐呼万岁车轮落，恰是君王箭中雕。羽骑貂裘朔雪飞，连营虎落割鲜肥。千行猎马嘶风远，火照旌旄正夜围。
羽猎曲·其一
作者：姚范
朝代：清

霜草寒枯万木凋，羽林三万击弓？。齐呼万岁车轮落，恰是君王箭中雕。
羽猎曲·其一
作者：姚范
朝代：清
体裁：七言绝句

霜草寒枯万木凋，羽林三万击弓�。齐呼万岁车轮落，恰是君王箭中雕。
羽猎曲·其二
作者：姚范
朝代：清

羽骑貂裘朔雪飞，连营虎落割鲜肥。千行猎马嘶风远，火照旌旄正夜围。
读史
作者：姚范
朝代：清

蛙紫既熸熄，汉道炳朱光。真人起白水，《河图》协会昌。于赫建武世，景烁逮明章。芝醴日翕集，礼乐何焜煌。邈矣跨千载，懿哉冠百王。谁知运期氏，辽辽歌未央。驱马去国门，哀茂惜余芳。乃悟古人心，故非群所量。云台绘四七，赋颂侈班张。以质赁舂士，不足扬秕糠。悲哉璿枢运，河海流汤汤。皇王若梦觉，天地就尨凉。斯人不可作，慨然我心伤。当涂窃国枋，八纮掩中州。隋珠既在握，荆璞亦冥搜。繇朗黜庙议，扬斑争匹俦。汉典何郁郁，学辞良优优。南皮清宴接，西园秉烛游。谓当致高蹈，何意摧华辀。体弱既足病，肥赣亦为羞。空文侔日月，桢干委山丘。遂使三公位，徒嗤孙仲谋。西园既谐价，左驺督礼钱。五百意未姝，小靳可万千。此例遂垂则，意气匪鱼鱼。垣闳拘被赕，士操危不全。日进尚未足，月进岂待宣。判官及刺史，绎绎连车船。我闻畜淘河，终日循洲堧。鱼虾虽满胡，吐去不填咽。又闻韝鸷鸟，雉兔饱霜拳。食之仅一脔，纵制肘绦旋。嗟哉中林卉，侯栗伤屈卷。矫翼云天际，冥冥泪鹑鸢。《小雅》今已废，斯义其谁笺。空怀皇古世，德至珠藏渊。薳冯辞荆政，暑气而茧衣。王子逃丹穴，越人薰出之。高位患疾颠，畏死良可悲。丈夫非瘖躄，何可同支离。始志六百石，进退脱衔羁。顾盼跻端揆，骧首希台司。富贵偪人来，婉娈参璿玑。从容入左腹，语笑宜夸毗。但见饱从谀，谁复知瑕疵。一朝荣华歇，众美成瘢胝。上尊兼养牛，白马相追随。门无青蝇吊，魂有黄犬嗤。始悟断其尾，鸡惮为人牺。端冕祝牢栅，豢彘之所非。
读史·其一
作者：姚范
朝代：清

蛙紫既熸熄，汉道炳朱光。真人起白水，《河图》协会昌。于赫建武世，景烁逮明章。芝醴日翕集，礼乐何焜煌。邈矣跨千载，懿哉冠百王。谁知运期氏，辽辽歌未央。驱马去国门，哀茂惜余芳。乃悟古人心，故非群所量。云台绘四七，赋颂侈班张。以质赁舂士，不足扬秕糠。悲哉璿枢运，河海流汤汤。皇王若梦觉，天地就尨凉。斯人不可作，慨然我心伤。
读史·其三
作者：姚范
朝代：清

西园既谐价，左驺督礼钱。五百意未姝，小靳可万千。此例遂垂则，意气匪鱼鱼。垣闳拘被赕，士操危不全。日进尚未足，月进岂待宣。判官及刺史，绎绎连车船。我闻畜淘河，终日循洲堧。鱼虾虽满胡，吐去不填咽。又闻韝鸷鸟，雉兔饱霜拳。食之仅一脔，纵制肘绦旋。嗟哉中林卉，侯栗伤屈卷。矫翼云天际，冥冥泪鹑鸢。《小雅》今已废，斯义其谁笺。空怀皇古世，德至珠藏渊。
读史·其二
作者：姚范
朝代：清

当涂窃国枋，八纮掩中州。隋珠既在握，荆璞亦冥搜。繇朗黜庙议，扬斑争匹俦。汉典何郁郁，学辞良优优。南皮清宴接，西园秉烛游。谓当致高蹈，何意摧华辀。体弱既足病，肥赣亦为羞。空文侔日月，桢干委山丘。遂使三公位，徒嗤孙仲谋。
读史·其四
作者：姚范
朝代：清

薳冯辞荆政，暑气而茧衣。王子逃丹穴，越人薰出之。高位患疾颠，畏死良可悲。丈夫非瘖躄，何可同支离。始志六百石，进退脱衔羁。顾盼跻端揆，骧首希台司。富贵偪人来，婉娈参璿玑。从容入左腹，语笑宜夸毗。但见饱从谀，谁复知瑕疵。一朝荣华歇，众美成瘢胝。上尊兼养牛，白马相追随。门无青蝇吊，魂有黄犬嗤。始悟断其尾，鸡惮为人牺。端冕祝牢栅，豢彘之所非。
过旧家池馆
作者：姚范
朝代：清

坡陀残照旧东冈，萧管无声竹树荒。两部乱蛙喧曲榭，一钩新月浸方塘。田文客去闲鸡犬，王氏儿从缀凤凰。却向西风频洒泪，殷勤莫坠紫罗囊。
过虞姬墓
作者：姚范
朝代：清

帐下歌残萎玉枝，红颜何计恋乌骓。君王事去惟怜妾，竖子名成欲向谁。夜雨江空神女梦，春兰香歇杜鹃悲。凄凉一种芳魂草，犹傍婵娟学舞时。
过项王庙
作者：姚范
朝代：清

中原逐鹿竟归刘，霸业从教一战休。龙虎早成天子气，侯王尚待故人头。河山有地封屠狗，子弟无乡望沐猴。日暮江东何处是，满天风雨不胜愁。
送人
作者：姚范
朝代：清

片帆迷望暮烟微，杨柳青青乳燕飞。江上莺花人去梦，山中笋蕨雨添肥。初经世路偏宜拙，乍得萍交亦当归。珍重天涯寒食近，客程何日授春衣。
送人归里
作者：姚范
朝代：清

我有一片石，溪傍盛柳树。每临春水生，是我婆娑处。君归卸征鞍，花落飏飞絮。试来雨晴初，凭看万壑注。
送周旭之还苏州
作者：姚范
朝代：清

江水碧无际，扁舟欸乃迟。花经寒食雨，人负艳阳期。落日要离墓，春风短簿祠。坐令芳草绿，愁思怨班骓。
送小坡之泉州
作者：姚范
朝代：清

梦断江南春月空，兰桡初动五更风。鹧鸪声里迎梅雨，如火山花发刺桐。
长干竹枝
作者：姚范
朝代：清

杨柳春风拂小楼，楼前终日看行舟。悠悠一道秦淮水，送尽离人到白头。白门乌帽是侬良，生是南人嫁北商。羊酪胡葱都不爱，碧瓯亲注火前香。
长干竹枝·其一
作者：姚范
朝代：清

杨柳春风拂小楼，楼前终日看行舟。悠悠一道秦淮水，送尽离人到白头。
长干竹枝·其二
作者：姚范
朝代：清

白门乌帽是侬良，生是南人嫁北商。羊酪胡葱都不爱，碧瓯亲注火前香。
附家信后忆故山
作者：姚范
朝代：清

角吹清秋閟穗镫，数番裁寄感何胜。二三与马成田伴，八九逢人待杖兴。白首笙歌看异国，青蝇天地忆良朋。扁舟入手知何日，涧壑扶筇恐未能。
题松云听梵图
作者：姚范
朝代：清

山茨浓岚堕空绿，午窗鸟啭初梦熟。角巾著屐村南亭，时有白云松际宿。松风静不语，云来无处所。依微梵刹度遥音，想见僧廊停粥鼓。声闻果中坐日晏，松钗满径云翳吐。心通那复折杨枝，满眼纷飞豆花雨。
题欧舫新诗时届季冬栖息三慧庵相约蔬食习养生之术余未克赴也
作者：姚范
朝代：清

急霰振严飙，岁暮穷阴冱。扰扰人间世，扇螸各奔趣。吾亦驱其儿，纷纭徇所务。自省方寸闲，何似恶叉聚。缅怀餐霞人，跂脚云深处。十笏青豆房，三四寒梅树。惟有文字禅，妙得无声句。望望烟树重，风雪横溪渡。世间宦游人，譬如陈肴饩。刍豢日厌尝，溪毛登俎贵。朝朝伊蒲馔，放箸或一喟。轩冕咏皋壤，山林志茅汇。所以邴仲容，千载希风采。先生善晚研，江湖归彷佛。何处解脱食，不揽四食味。一卷山水音，无尽烟霞气。
题欧舫新诗时届季冬栖息三慧庵相约蔬食习养生之术余未克赴也·其一
作者：姚范
朝代：清

急霰振严飙，岁暮穷阴冱。扰扰人间世，扇螸各奔趣。吾亦驱其儿，纷纭徇所务。自省方寸闲，何似恶叉聚。缅怀餐霞人，跂脚云深处。十笏青豆房，三四寒梅树。惟有文字禅，妙得无声句。望望烟树重，风雪横溪渡。
题欧舫新诗时届季冬栖息三慧庵相约蔬食习养生之术余未克赴也·其二
作者：姚范
朝代：清

世间宦游人，譬如陈肴饩。刍豢日厌尝，溪毛登俎贵。朝朝伊蒲馔，放箸或一喟。轩冕咏皋壤，山林志茅汇。所以邴仲容，千载希风采。先生善晚研，江湖归彷佛。何处解脱食，不揽四食味。一卷山水音，无尽烟霞气。
挽张之洞联
作者：姚荫祖
朝代：清
体裁：联

遗爱莫能忘，安得广厦千万间，大庇津南寒士；殊恩未曾报，竟使同乡二三子，痛哭泉下忠魂。
三十
作者：姚莹
朝代：清
体裁：七言律诗

男儿三十那言老，华发萧萧总欲斑。举世咸歌太平日，一身常似乱离间。已无旧业随流水，尚有高堂隔故山。笑煞珠江来往艇，六年载汝不曾间。
三月朔日，自台湾放舟至澎湖，忽遇北风，舟南驶不可收，越两日夜达粤东之惠来，乃舍舟登陆，间道至潮州，偕方子步琛登江楼小饮，凭槛有作，寄颖斋观察
作者：姚莹
朝代：清
体裁：古风

因循海外客，乘春得归遂。三月挂蒲帆，岂不竞便利。海平若明镜，毛发纷可计。已去毗舍城，澎湖到天际。舟人笑语喧，金厦一瞬至。北风横作恶，忽尔掀大地。波涛起万峰，一落千丈势。我艘如一叶，上下不自制。舟子散发呼，坐客昏如醉。呕吐苦万状，魂惊胆欲碎。皆拚葬鱼腹，谁复谋生意！我眠昧昏旦，屈伸拥一被。渐觉狂风轻，山色横空翠。不知地何许，且喜舟前峙。舍舟竞奔岸，相聚如再世。三日至潮州，喜极翻成涕。方生独矫矫，颇有凌云气。携手登江楼，村醪聊自媚。群山拥翠鬟，一郡雄百雉。上窥百粤关，下览韩江寺。昌黎百代人，得失一时事。昔时瘴疠乡，异日繁华地。歌舞竞楼船，酡颜拥珠翠。古今犹一息，江山更兴废。有意访逐臣，无心问佳丽。萧条木兰花，槛外发深思。明灭乱离中，莽苍阳光晦。何时众阴消，一奋金乌翅。光烛大九州，斯文不终坠。酒阑发清兴，狂笑恣一吷。深忆贤主人，终始无相弃。
书怀
作者：姚莹
朝代：清
体裁：七言律诗

西北高楼未可攀，东南孔雀自飞还。梦回海上桃榔雨，春尽淮南桂树山。游子风尘千里外，高堂客鬓百年间。无端惊起沙头雁，一夜群归度庾关。
从平山堂归饮方氏余庐
作者：姚莹
朝代：清
体裁：七言律诗

一帆风雨过扬州，行屐匆匆得暂游。九月寒江闻玉笛，几人歌吹在迷楼。题诗杜牧帘初卷，好客陈遵辖正投。明日西湖还贳酒，金樽银烛忆淹留。
凤阳怀古
作者：姚莹
朝代：清
体裁：七言律诗

汉家丰沛郁相望，虎跃龙飞又凤阳。吾百里中占地气，一千年后再兴王。天资自是殊宽急，国祚终教有短长。谁道韩彭更冯李，后先鸟尽叹弓藏。
出狱后，闻今年正月台谏诸公先后上言争台湾事，一时中外作诗著论者甚众，闺阁中亦多感咏。近传台人复有舆论之刻，自非盛朝宽大，何能有此？感成一律
作者：姚莹
朝代：清
体裁：七言律诗

圣主如天宥直臣，四方幽隐各纷陈。微名讵遂倾中外，国是从来有屈伸。永夜忧当纾鲁女，故人书尚问吴莼。朝来紫禁纶言下，道路传呼颂至仁。
别颖斋观察
作者：姚莹
朝代：清
体裁：古风

久生若浮云，来往任所寄。况乃忧患中，托身君子契。使君经国彦，植身圭璋器。缔交重金兰，问言别泾渭。台洋古荒服，圣代所新置。开辟千里疆，闽粤赖屏蔽。九重咨守牧，惟君实干济。永念民番忧，抗言陈大计。簿书常午夜，妻子惜况瘁。盗已靖萑苻，军还罢烽燧。莹也江海人，狂直疏世事。愧乏鹦鹉才，风尘久沦弃。吾师开幕府，闽浙实总制。知弟莫若师，居常发深喟。此非一世才，谆语自韬晦。君能置腹心，蒙敢吝微技。既鼓邯郸瑟，时下雍门泪。忘形到尔汝，礼岂为我辈！冬夜非不长，语多犹少寐。焦冥游溟渤，自此快心意。胡乃远别离，又向长安市。陈遵辖再投，徐稚榻几敝。世事苦牵促，一朝遂分袂。赠我橐中装，千金概然致。谆谆商出处，夷险问身世。强壮服官年，遐哉他日志。春风三月花，娇鸟弄声碎。剧饮且欢娱，何惜千杯醉！沧波万里去，浩浩天无际。安得素心人，同鼓中流枻。
台湾行
作者：姚莹
朝代：清
体裁：古风

生平常怪方士言，蓬壶方丈瀛海间。谓是大言诳人主，世岂真有三神山？几年作宦来台湾，东过沧海穷烟澜。扶桑枝红挂朝日，珊瑚树绿充庭藩。澎湖时时出琪树，高者盈尺声璆然。四时花橤开未歇，夏梅春桂冬桃莲。长年暄暖无霜雪，老死不著棉裘毡。山中之人木末处，下者亦在苍崖巅。食无烟火况炊爨，男女赤足垂双环。颁律不到周夏正，岂有隶首穷其年？洪蒙以来到唐宋，不与中国人通船。汉初尚未开闽粤，此乃荒岛盘云烟。或者昔人偶泛海，飘风一至疑神仙。愚民自误误世主，妄思人可寿万千。岂知世果有此境，但无药草能朱颜。若令皇武在今世，不待晚岁憬然翻。我为此歌传世俗，沈迷聊破千年关。
台湾郡斋红蕉数株，六八月放花，至十一月强半叶枯而花未已，小鸟时时来啄，诗以慰之
作者：姚莹
朝代：清
体裁：七言律诗

玲珑石畔倚轻红，开落纷纷小院中。为伴愁人听夜雨，那堪娇鸟啄秋风。芳心密卷终难放，绿叶欹残尚一丛。不用天涯嗟岁晚，春风犹在海云东。
吴桥暮雨
作者：姚莹
朝代：清
体裁：七言绝句

江燕飞飞暮雨时，吴娘打桨惜春迟。可怜无数长桥柳，都为东风踠地垂。
夜饮方竹吾北园偕左匡叔徐六襄方履周光律原张阮林诸君
作者：姚莹
朝代：清
体裁：古风

平生非达者，浩荡塞其内。时对素心人，忘形宇宙大。兹园面群山，左右环溪带。中有万竿竹，苍龙偃松盖。方干乃居此，佳兴亦自迈。到门俦侣熟，况值暑初退。解衣纵清言，壶觞遂倾醉。流飙沁荷岸，飞雪漱石濑。日落万峰明，鸟声一林碎。须臾山月白，千里有微霭。攀跻巉岩颠，极目流光晦。众星苍然烈，河汉横素界。应有羽衣人，乘空弄叆叇。吾将谢诸子，去探鸿濛外。
寄刘孟涂
作者：姚莹
朝代：清
体裁：古风

吾党有刘生，矫矫非常俦。崛起榛莽中，顾盼邈九州。其精走雷电，其气腾螭虬。化为九苞凤，文彩鸣周周。声华赫然起，倒屣倾诸侯。手握青蛇珠，口倒黄河流。大人辟英风，小儒惊不侔。岂谓滞功名，三十守一丘。我如祖车骑，一鞭先君投。驰逐万里来，忽亦当风休。常思同眠夜，起舞鸡声啁。东行过齐鲁，北走临燕幽。醉上黄金台，脱却青貂裘。转逢吴季子，邀买余杭舟。遂乃逾梅关，南去登罗浮。兹山实仙窟，羽客时来游。青蜺与白凤，仙盖何悠悠。虎豹扼九关，白日崦嵫收。顾召许飞琼，为我弹箜篌。声惨不可终，涕泗望十洲。灵符既未佩，仙梦难为酬。君今在何许，胡乃不我谋。浩浩大江滨，遥遥南海头。精魂傥飞去，千里还相求。
寄孟涂
作者：姚莹
朝代：清
体裁：五言律诗

自尔春天去，江南又早秋。海云双泪满，边月一人愁。不分依南斗，偏迟买北舟。无情惟画角，夜夜近危楼。
寄谦弟
作者：姚莹
朝代：清
体裁：七言律诗

贱贫骨肉常相弃，况是天涯谪宦馀。人作鸟言番社熟，路逢鬼笑客囊虚。春风有约草先绿，海岛无方颜再朱。别久莫嫌疏寄语，恶怀愁绪不堪书。
崖门怀古
作者：姚莹
朝代：清
体裁：七言律诗

崖山风雨昼冥冥，犹是当时战水腥。仓卒纪年同外丙，艰难立国下零丁。人间草木无王土，海底鱼龙识帝庭。一代君臣波浪尽，杜鹃何处叫冬青。
己亥五月十日病起，登澄台，忆济光内渡
作者：姚莹
朝代：清
体裁：七言律诗

高台登眺废经旬，徙倚危栏白发新。海上风云时变色，天边雷雨忆归人。鲸鲵夜静珠宫冷，铙鼓朝喧贝阙振。更喜嘉禾遍收穫，不嫌布谷后三春。
张阮林自京师寄诗慷慨慰勉情溢乎辞因伤久别辄赋怀六十韵奉答兼示徐六襄光律原
作者：姚莹
朝代：清
体裁：五言排律

北阙黄金地，南交赤道天。斯人犹契阔，吾计益迍邅。雕鹗难为主，蛟龙卜在渊。抟风曾九万，埋剑已三千。敢效穷途哭，羞从世俗怜。苍梧云叆叇，碧海石连蜷。废苑诃林外，荒台落日前。浮游尽炎瘴，回望极幽燕。葵藿心弥壮，金兰誓岂愆。每怀昭代圣，不忘故人贤。忆昔攀鸿侣，论交必凤轩。推君才巨手，惟我步随肩。同学师元晏，惊门讶仲宣。一时吾党盛，异代竹林传。气似风云上，交惭日月悬。致身心耿耿，许国义拳拳。偶尔怀荆璧，何期著祖鞭。看余翻潦倒，同辈异腾骞。京下才如海，群公望似仙。蓬莱真缥缈，羽盖自联翩。日丽翔风馆，花开种玉田。公车纷尺牍，独处惜婵媛。莫以微斑点，犹知乐事专。横经来胄子，接席珥貂婵。却念时方泰，同思夜损眠。河堤成瓠子，闽粤下楼船。闻上司农计，频虚水府钱。四方仍旱潦，屡诏复除蠲。主德符尧俭，衢讴祝舜年。谁分宵旰虑，臣自涕洟涟。如尔能殊俗，逢人莫斗妍。平生羞汲引，何处报埃涓。别恨徒深矣，新诗独沛然。探骊珠每得，搏象力能全。倒水流三峡，回澜障百川。悬知心惨澹，未肯足便嬛。自笑经营拙，惟期汗漫缘。出门怀宝玉，问俗饮贪泉。蛋妇冲江雨，蛮童宿岭烟。芳洲春拾翠，胜地汉遗钿。碧挂桐花小，红垂荔子圆。鹧鸪啼树满，蜃蛤入云连。番鬼能通语，蚝诸强下咽。殊方经岁月，逆旅慎周旋。幕府狂容杜，诸生懒笑边。敢题鹦䳇赋，惟守罽宾毡。国有苍生望，时逢盗贼延。杞忧戎莽伏，汉将出车还。杨仆威声重，卢循稔恶悛。可怜厌鼙鼓，从此罢戈鋋。荡析魂初定，苍茫眼欲穿。异乡悲路远，慈母正心牵。绝徼迷孤雁，空村数落鸢。地非秋浦别，客似仲翔迁。偶问曹溪法，曾通大鉴禅。牟尼行处照，蕉树是身坚。著论惟持白，穷经不草《玄》。是非询燕鹄，巧拙问夔蚿。安得乘风翼，相招绝海壖。春风将短鬓，相对劈华笺。
彭口晓望
作者：姚莹
朝代：清
体裁：古风

彭城遥望青山转，泗水微流绕沛县。北来不见石中鱼，南飞正有沙边雁。昨夜扁舟雨气凉，河干日出弄晴光。秋草几人迷故国，侵晨独立烟苍茫。
得家兄伯符书，言葬事未就
作者：姚莹
朝代：清
体裁：七言律诗

断肠骨肉死生分，哀叫天高惨不闻。偷息为留身养母，买山还葬事贻君。贫儒岂作三公计，荒殡何艰七尺坟。江海茫茫寒食节，九原无处荐灵芬。
得马元伯书，喜得归里，闻又有岭南之游
作者：姚莹
朝代：清
体裁：七言律诗

马融不见十经春，海外开缄倍黯神。谪宦身从黑水塞，还家泪尽白头亲。虫鱼训诂存多少，薏苡明珠任赝真。底事远游能不惜，更披裋褐向风尘？
怨诗
作者：姚莹
朝代：清
体裁：古风

宝瑟怨遥夜，哀音君岂闻。捲帘望明月，花落影纷纷。泪尽罗频掩，香销玉不熏。谁怜珊枕畔，昨夜梦行云。
感怀杂诗·其一
作者：姚莹
朝代：清
体裁：七言绝句

海外功名泡影如，群公网岂漏游鱼。然明未必都相识，犹有平原待荐书。
感怀杂诗·其三
作者：姚莹
朝代：清
体裁：七言绝句

跃马横戈百战功，壮怀销尽海云东。流沙竟捍孤城死，毅魄犹能万里雄。
感怀杂诗·其二
作者：姚莹
朝代：清
体裁：七言绝句

东海何人匿赵岐，杜陵曾倚剑南时。六条我尚惭苏绰，惠达如君未足奇。
感怀杂诗·其五
作者：姚莹
朝代：清
体裁：七言绝句

元龙湖海馀豪气，百折崎岖不道贫。珍重荆州老都督，结交还与致千缗。
感怀杂诗·其四
作者：姚莹
朝代：清
体裁：七言绝句

海上妖星二十年，将军韬箭靖烽烟。如何带砺昭青史，独善书生许并肩。
戊戌至台湾，或馈素心兰四盆，殊繁妙。明年再华，犹盛。中出一枝，一华两蕊，犹子以增，谓是同心兰。余曰：一华两蕊，当为异心，何同邪？明日又出一枝，八瓣而同蒂，两蕊合袌。余曰：此真同心矣。嗟呼！海外岩疆，故称多事，其何以酬兹灵异乎
作者：姚莹
朝代：清
体裁：七言律诗

仙人赠我绿衣郎，玉骨亭亭浅淡妆。本自无心差臭味，尽教并蒂吐幽芳。海天夜冷犹惊露，官舍魂清只旧香。老我比来多胜事，一枝金带忆维扬。
星蚀月
作者：姚莹
朝代：清
体裁：古风

入夜荧荧一星白，含光吐耀精神发。谁从海外亲见之，飞来蚀我瑶台月。是时青天万里明，纤尘不染银河清。三台四辅环斗极，妖星敢尔殊堪惊。广寒香风结桂子，枝叶青葱竟何似。吴质有斧不驱除，紫府仙人应罪尔。或言黄河水气乘太阴，东南此岁防秋霖。不然贼星犯两曜，奸民啸聚相侵陵。世间久已无甘石，天象渊微那可测。圣人清静在宫中，慎毋妄言干斧钺。
晓起有怀刘明东、朱歌堂
作者：姚莹
朝代：清
体裁：五言律诗

容久因循惯，园荒岁月侵。寒花依白日，黄叶下疏林。岂不故乡思，其如海水深。羊求书尚在，启箧见君心。
晚眺
作者：姚莹
朝代：清
体裁：古风

落日天气清，登楼眺芳甸。遥岑耸孤青，飞鹭时时见。微雨村中来，水云白如练。嘉禾受远风，芳树落馀片。牧子催牛归，野人荷蓑遍。何处樵歌起，前山忽暝变。
梅伯言、马湘帆、汤海秋、王少鹤四农部，何子贞编修，陈颂南、苏赓堂、朱伯韩三侍御，叠次召余同亨甫为觞宴之乐。九月二十六日，复集蒹葭阁；盖丙申年入都，伯言、湘帆置酒处也。诸君各以诗文见赠，余行有日，辄成七律数章酬别·其一
作者：姚莹
朝代：清
体裁：七言律诗

城南朝雨草霏霏，高阁增寒眺夕晖。胜地祗堪埋马骨，轻尘何必浣人衣。青山红树诗情壮，白发黄华酒力微。壁上鲍吴题句在，疏槐惨澹乱鸦啼。
梅伯言、马湘帆、汤海秋、王少鹤四农部，何子贞编修，陈颂南、苏赓堂、朱伯韩三侍御，叠次召余同亨甫为觞宴之乐。九月二十六日，复集蒹葭阁；盖丙申年入都，伯言、湘帆置酒处也。诸君各以诗文见赠，余行有日，辄成七律数章酬别·其七
作者：姚莹
朝代：清
体裁：七言律诗

梦魂何日忘楼船，直北传烽幸熄烟。犴狴未周三五夜，金鸡已放九重天。微劳岂意蒙恩诏，绝岛犹闻急赠钱。帝德民情有如此，几回搔首马难前。
梅伯言、马湘帆、汤海秋、王少鹤四农部，何子贞编修，陈颂南、苏赓堂、朱伯韩三侍御，叠次召余同亨甫为觞宴之乐。九月二十六日，复集蒹葭阁；盖丙申年入都，伯言、湘帆置酒处也。诸君各以诗文见赠，余行有日，辄成七律数章酬别·其三
作者：姚莹
朝代：清
体裁：七言律诗

江东俦侣半凋萧，日下耆贤久寂寥。何意海禽方铩羽，又逢秋鹗尽摩霄。壮怀力振回天地，抗论神飞见贾晁。圣主已闻容直谏，封章频数莫辞劳。
梅伯言、马湘帆、汤海秋、王少鹤四农部，何子贞编修，陈颂南、苏赓堂、朱伯韩三侍御，叠次召余同亨甫为觞宴之乐。九月二十六日，复集蒹葭阁；盖丙申年入都，伯言、湘帆置酒处也。诸君各以诗文见赠，余行有日，辄成七律数章酬别·其二
作者：姚莹
朝代：清
体裁：七言律诗

馀霞阁上曾同醉，龙爪槐前再举杯。此日登临欣健在，半生怀抱为君开。衰葭莽苍天无际，往迹销沈恨不回。明到江南如寄问，浮山岚翠扑人来。
梅伯言、马湘帆、汤海秋、王少鹤四农部，何子贞编修，陈颂南、苏赓堂、朱伯韩三侍御，叠次召余同亨甫为觞宴之乐。九月二十六日，复集蒹葭阁；盖丙申年入都，伯言、湘帆置酒处也。诸君各以诗文见赠，余行有日，辄成七律数章酬别·其五
作者：姚莹
朝代：清
体裁：七言律诗

诗尝避舍惟亨甫，天不馀才又海秋。剑气盘回霜在匣，冰怀朗照月当楼。但须于越寻吴耻，不用新亭泣楚囚。抵掌闻鸡曾共寝，别来惟独著浮邱。
梅伯言、马湘帆、汤海秋、王少鹤四农部，何子贞编修，陈颂南、苏赓堂、朱伯韩三侍御，叠次召余同亨甫为觞宴之乐。九月二十六日，复集蒹葭阁；盖丙申年入都，伯言、湘帆置酒处也。诸君各以诗文见赠，余行有日，辄成七律数章酬别·其八
作者：姚莹
朝代：清
体裁：七言律诗

相知新旧别如何，击筑当筵共放歌。月地怒闻金石裂，霜天哀感雁鸿多。分无宝剑酬燕士，那更悲风渡塞驼。班马萧萧从此去，暮云迢递阻浑河。
梅伯言、马湘帆、汤海秋、王少鹤四农部，何子贞编修，陈颂南、苏赓堂、朱伯韩三侍御，叠次召余同亨甫为觞宴之乐。九月二十六日，复集蒹葭阁；盖丙申年入都，伯言、湘帆置酒处也。诸君各以诗文见赠，余行有日，辄成七律数章酬别·其六
作者：姚莹
朝代：清
体裁：七言律诗

清言易理称平叔，俊逸诗辞爱信阳。把卷名贤空异代，闭门潜学又湖湘。艰难狱底惊相问，慷慷樽前意不忘。他日著书成绝业，白头千里独堪商。
梅伯言、马湘帆、汤海秋、王少鹤四农部，何子贞编修，陈颂南、苏赓堂、朱伯韩三侍御，叠次召余同亨甫为觞宴之乐。九月二十六日，复集蒹葭阁；盖丙申年入都，伯言、湘帆置酒处也。诸君各以诗文见赠，余行有日，辄成七律数章酬别·其四
作者：姚莹
朝代：清
体裁：七言律诗

接迹纷纷闽粤才，张郎巨笔独天开。豪情半向江山尽，病骨犹含今古哀。不信斯人尚沦弃，终应圣世起蒿莱。轞车伴我三千里，出狱临歧首重回。
梦归
作者：姚莹
朝代：清
体裁：古风

久客无好怀，久病无好身。苦思遂成梦，行行至我门。门外何所有，桂树罗青云。入门何所见，四壁蒙荆尘。上堂拜阿父，阿母喜出看。汝行四五年，使母摧心肝。下堂揖邱嫂，问嫂兄安存。兄出犹未归，语发泪潺湲。回头妇亦至，弱女随牵裙。娇小不识耶，见我颜欲瞋。妇言家中事，日益大艰难。晨炊爨薪尽，暮汲井水乾。亲虽未衰老，那得无盘餐。辛苦望君归，岂为儿女欢。又无囊中帛，何以慰晨昏。信知远游苦，世路如波澜。得还聚骨肉，且复忘饥寒。呢呢语未终，流涕双阑干。我心更悲痛，仓卒难为言。顿足忽惊寤，依然旅馆间。揽衣有余泪，举目无一亲。反疑梦中实，未觉此地真。徬徨中夜起，肠转如车轮。去住两复难，饮恨千万端。不知云中雁，早逐春风还。
毗陵，孔道也。壬辰之冬，孟渎三河大工未已，漕艘毕集。又以台湾有事；豫、陕官兵络绎南下，供应骄将悍卒，晓夜扁舟与夫役奔走河干者三月，虽寒热之疾屡作，风雪中竟亦无害。作此示从役诸人
作者：姚莹
朝代：清
体裁：七言律诗

羽书驿传日纵横，抚字催科政未成。三月扁舟风雪雨，一时徵役漕河兵。官如逆旅还多病，岁近知非亦自惊。辛苦闾阎人莫叹，明年安稳事春耕。
永福寺
作者：姚莹
朝代：清
体裁：七言律诗

扫地焚香我未能，偶逢胜处觅山僧。钟堂饭罢梦应了，臼米舂完筛不曾。三日耳聋须竖拂，当时鼻痛误传镫。禅房独自经行遍，惟有铃声是大乘。
汪雅堂召同张竹虚德生、戴桂山、家晴峰登九仙山，游积翠寺。时雅堂将之台湾，余当入都，赋别·其一
作者：姚莹
朝代：清
体裁：七言律诗

西风栏槛雨霏霏，城郭苍茫山色微。江带滩流趋海静，鸟寻村树破烟飞。诸罗荔熟君方去，投子钟残我未归。寄语同袍群将吏，几时谭笑解征衣。
汪雅堂召同张竹虚德生、戴桂山、家晴峰登九仙山，游积翠寺。时雅堂将之台湾，余当入都，赋别·其二
作者：姚莹
朝代：清
体裁：七言律诗

楼船横海意如何，兰若登临气欲磨。白水穿云明鹭羽，青松当槛老鹰窠。山空始觉心无定，僧少微嫌梵亦多。壁上应真能作證，优昙华里客经过。
泰逮内渡抵惠安县·其一
作者：姚莹
朝代：清
体裁：七言绝句

五年鲛窟横戈厌，十日鲸波挂席平。忽见风吹青麦陇，始知海内又清明。
泰逮内渡抵惠安县·其二
作者：姚莹
朝代：清
体裁：七言绝句

九重宵旰未言劳，几省军储尚驿骚。严谴犹承主恩泽，马声人鬓两萧萧。
海外较阅
作者：姚莹
朝代：清
体裁：七言律诗

将军大施出千营，马上弓弦霹雳声。肉食何能知慷慨，酒徒偏觉意纵横。旌旗闪自云中暗，鼓角惊从海底鸣。竞道楼船横万里，据鞍谁是倚长城？
海船行
作者：姚莹
朝代：清
体裁：古风

海船之大如小山，挂帆直在青云间。船头横卧曰杉板，板上尚可容人千。我始见船颇疑怪，缘梯拾级心悬悬。好风人众不得驶，坐待海月迎潮圆。初行金厦犹在眼，横山一抹如云烟。放洋渐远不可见，但见八表银波翻。日光惨淡昼无色，夜从水底观星垣。水天空濛只一气，我船点黑如弹丸。清晨无风浪千尺，何况月黑风狂颠。到此心灰万虑死，呼息莫辨人鬼关。舟中海客坐谈笑，白发宛宛披盈肩。自言逐伴五十载，海中往反当营田。西穷红毛东日本，吕宋禄赖门庭前。尸罗飞头食人秽，呵囒空际行天船。随潮之禾本盈丈，径寸米供千人餐。夷王好货黩无已，国中生死惟金钱。就中最富咬�吧，楼居服食侔神仙。利重不觉轻性命，往者十七无生旋。我问翁今岁如许，应多阡陌横云连。客言不幸时命乖，虽有银粟无儿孙。前年买儿作假子，饮博百万尽弃捐。如今身老无归处，海上风涛竟日眠。我闻客言三叹息，世事纷纷那可极。我今渡海胡为乎，歌成海舶泪沾襦。
湖口送客
作者：姚莹
朝代：清
体裁：七言律诗

孤蓬日暮去天涯，回首旗亭客乍离。旅雁一江彭蠡渡，神鸦千树小姑祠。吟诗水驿中宵梦，织锦高楼少妇思。谁为行人写秋色，芦花两岸雨如丝。
狱中夜坐
作者：姚莹
朝代：清
体裁：七言绝句

棘垣重柝中秋夜，恍惚三场射策时。坐对一窗好明月，不知身在白云司。
甲申十月生日作
作者：姚莹
朝代：清
体裁：七言律诗

行年四十颜衰久，强半天涯叹离群。臣壮不如今欲老，后生可畏竟无闻。冲寒黯黯孤城日，匝野冥冥大海云。从古书生能慷慨，一杯遥酹杜司勋。
留别台中人士·其一
作者：姚莹
朝代：清
体裁：七言律诗

谊阗祖帐满城闉，挂席中流一怆神。绝海万人争召父，全家终日托波臣。天回暗岛舟长夜，地尽穷荒古不宾。得失微官何足问，圣朝宵盰在生民。
留别台中人士·其三
作者：姚莹
朝代：清
体裁：七言律诗

乌山赤嵌两苍苍，鹿耳涛声接混茫。雀鼠未平庭下草，蚕丝难树宅边桑。绝怜海外弹丸地，独运天南数郡粮。户口日增民利尽，不知藏富几千仓。
留别台中人士·其二
作者：姚莹
朝代：清
体裁：七言律诗

昔贤清节恐人知，后世徒工作茧丝。百姓可真无疾苦，一身何必计盈亏。醵金父老偿官急，馈米胥徒感旧悲。输与百钱相送别，高风吾已愧当时。
留别台中人士·其五
作者：姚莹
朝代：清
体裁：七言律诗

城狐社鼠屡惊骚，庙算频烦圣主劳。百尺丰碑铭上将，万家新鬼哭寒潮。书生殄贼皆能武，草泽从公岂待招！几辈白头今日在，天教忠义翊清朝。
留别台中人士·其四
作者：姚莹
朝代：清
体裁：七言律诗

华夷中界浪掀豗，万古鸿蒙一旦开。自昔鲸鲵收海澨，至今烽火罢军台。凄凉画角三更戍，尊重牙旗百战材。犹有昭忠祠宇在，居人堕泪埽煤炱。
病中作
作者：姚莹
朝代：清
体裁：七言律诗

六州铁铸此生错，百炼钢为绕指柔。稷下更无驺子说，梦中犹作杞人忧。风催药熟宵馀火，雨带潮寒夏欲裘。海外此情谁共忆，柝声笳吹起边楼。
癸卯在台湾就逮，诸生有祷天后者，得谶云：「制虎降龙静炼丹，从今纵跃出元关。前途一片风光好，不到蓬莱只等閒」。疑或不死，而至登州及来蓬州，乃知其应。昔东坡出狱谪黄州四年，至登州有海市诗。余往来渡海者六，由今思之，何殊海市耶？坡公至登州，年始五十；余今六十二矣。然公六十二岁，尚有儋耳之谪，余幸不已多乎
作者：姚莹
朝代：清
体裁：七言绝句

人马珍奇幻蜃楼，此生常拟到登州。蓬山便是蓬莱阁，海市当年已漫游。
登何氏楼
作者：姚莹
朝代：清
体裁：七言律诗

耸身缥缈立飞楼，万里浮云作壮游。白日有灵应照我，青山抵死不埋忧。百年竞逐原头鹿，终古浮沈水上鸥。北望更须凌绝顶，黄河如带是中州。
登徐州城楼
作者：姚莹
朝代：清
体裁：七言律诗

凭临楚汉千年地，惆怅风尘九日杯。秋草已无人戏马，暮鸿犹送我登台。南回山势云龙起，北望河流汴泗来。词客不关兴废事，黄楼独忆谪仙才。
登韩氏园最高亭
作者：姚莹
朝代：清
体裁：七言律诗

三年瘴雾变朱颜，偶款柴荆欲闭关。祗觉山川皆海外，不知身世尚人间。秋风白卷寒沙起，落日红依估舶还。漫拟鱼龙终变化，九重高可许跻攀？
舟过大黄浦得便风
作者：姚莹
朝代：清
体裁：七言律诗

东风吹我海门遥，十斛蒲帆饱未消。水底怪龙争吐日，天边雌霓急吞潮。石溪短塔才能见，黄浦来船不可招。快意人生几回事，苦烦昨日住山桥。
蚤岁
作者：姚莹
朝代：清
体裁：七言律诗

蚤岁功名欲擅奇，壮游横海绝天涯。谁言破浪乘风客，又课垂髫问字儿。同辈金蝉谁意气，腐儒门户自仳离。中年卧病逢沦落，一饭难忘忆旧时？
观梅舞剑行赠梅庄士
作者：姚莹
朝代：清
体裁：古风

空山老树争奇芬，冬寒吐枝如喷银。又如蓬来作香国，千树万树琅玕新。有客五年来海滨，梦寐不见江南春。繁花明艳忽照眼，对此不觉清心魂。何来壮士夜到门，花前下马径入轩。虎行鹗视气轶群，问我得非姚公孙。语君一事君当闻，尚书当日忠且淳。治狱平反多宽仁，危坐秉烛入夜分。案牍之外惟一身，我时突出当阶陈。要公铁笔为屈申，左出珠衣右按巾。匕首半露无逡巡，尚书顾叱生怒嗔。吾不畏死爱汝珍，如山之案不可翻。试君不动见公真，再拜一跃出重阍。受吾赂者不复记，即已白昼亡其元。迩来事经百余载，见君仿佛尚书亲。我闻此语惊且欣，人耶仙耶莫敢询。又言尚书貌绝伦，丰颔大颡七尺身。当时侪偶四五辈，各已湮没归荒原。侠骨不死独我在，邀游日远遗垢氛。对花发兴气益振，手出二丸赤白分。掷空化作双龙文，腾身起舞不动尘。左决右荡力势均，初见长虹交青旻，雌雄蜿蜒杳入云。渐作团风变霜雪，鏦鏦铁响寒侵人。却愁梅花急摧落，琼英玉屑飘缤纷。是时天冷月半昏，参旗倒卷星焞焞。花光剑光两不辨，一片白到蛟龙奔。生平快意此为最，心摇目眴不能言。吁嗟此技妙入神，所向何止当千军。舞罢入坐余火温，烹茶巨枕为君吞。眼中奇士惟见君，我诚寥落不足云。君言世事苦颠倒，肉食之辈徒膻臐，一发之义垂千钧。名公子孙慎自爱，宁为谔谔无訚訚。感君此意敬再拜，梅花为证书吾绅。
谢胡观察赠舟资
作者：姚莹
朝代：清
体裁：七言律诗

蚤岁尝为任侠行，中年犹觉万金轻。孤寒欲下千人泪，悍将真寻共死盟。白首天涯时事改，青衫夜半旅魂惊。归舟得遂乘春水，始见严公赠杜情。
赠安道士·其一
作者：姚莹
朝代：清
体裁：七言绝句

尘海千年一饷时，金丹未就鬓如丝。欲寻旧日蓬壶侣，碧草琅玕又几枝。
赠安道士·其二
作者：姚莹
朝代：清
体裁：七言绝句

兰台铜柱两茫然，梦里犹闻劝学仙。底事焚香更惆怅，飘零海外已三年？
述忧·其一
作者：姚莹
朝代：清
体裁：古风

人生无百岁，八九在忧患。仕宦与远游，纷纷多聚散。骨肉四五人，常苦不相见。无几为欢娱，行行复愁叹。青蝇满天地，黄雀动遭弹。一朝失我怙，寸草自兹断。哀绝平生亲，生死不相唤。悠悠九泉路，杳杳谁与伴？衣物永弃捐，诗书亦零乱。天涯作寒食，万里方汗漫。
述忧·其三
作者：姚莹
朝代：清
体裁：古风

长夏忽霖雨，骄阳避轻雷。瓢风湿井干，白石滋莓苔。佛桑红未休，芭蕉绿尤佳。起视兰与蕙，何时已先摧。羲皇阐苞符，天地相胚胎。阴阳有始终，序物徒盛衰。谁能问消息，悠悠使我哀。
述忧·其二
作者：姚莹
朝代：清
体裁：古风

天风作海涛，六合恣一吹。巨浸淹北斗，何处著大地？飘飘断梗流，溟涬将安致？鸿蒙忽已远，莫问开辟意。苒苒优昙花，业风偶飘坠。一沾道傍污，素质委泥渍。蹂躏何足道，惜此天人瑞。达哉庄叟论，齐物以为志。
述忧·其四
作者：姚莹
朝代：清
体裁：古风

至人游八极，搏弄日月光。不入生死途，宁有哀乐方！与化无终尽，何物可颉颃！所以老释徒，念此轻侯王。或言学不至，时亦有所伤。木槿慕大椿，鹪鹩效凤凰。物理非一致，大小不相量。斯言孰是非，万古终茫茫。
送张霞翥内渡·其一
作者：姚莹
朝代：清
体裁：七言律诗

三绝谁如顾虎头，十年不见使人愁。无端海外逢青眼，相对尊前敝黑裘。世事沈沦从逝水，诗情笑傲寄扁舟。独怜泼墨为花鸟，又向人间几百秋。
送张霞翥内渡·其二
作者：姚莹
朝代：清
体裁：七言律诗

漫言万里掣长鲸，一夕天涯白发生。未必文章通造化，可能谈笑取公卿。赵岐自昔佣东海，李广何年守北平？皎月三更边柝静，倚栏又见斗牛横。
送鹿春如内渡，兼示陈垕村二十韵
作者：姚莹
朝代：清
体裁：五言排律

尽室南荒外，三年大海东。飘零为客异，迁谪几人同。漫诩驱鸡政，曾闻渡虎风。衔恩到凿齿，问俗极穿胸。鹿耳春涛黑，鸡笼晓日红。珊瑚收未得，薏苡谤何穷。旅食徒嗟困，愁怀讵有终。圣恩周草木，谣诼笑儿童。偃蹇吾非傲，腾骞尔自雄。艰难相倚济，去住别穷通。父老传新诏，朝廷辟四聪。一时起聋瞆，百辟进夔龙。骥尚盐车覆，金经匠石攻。凭谁空冀北，莫妄倚崆峒。浩浩乘飞鹢，悽悽乍断鸿。人嫌汲黯戆，赋恨子云工。永日消炎瘴，高谈发困蒙。惊心犹泛梗，回首已伤弓。不作鲛人泣，长怀漆女忠。雷声将駴浪，日撼贝珠宫。
道光甲申，莹幕游台，得一生玳瑁，大径五尺，放之海中。更十四年戊戌四月，以备兵再至，舟近鹿耳门数里，白昼，海面一物迎舟而来，渐近则一径丈大龟，背负白鹤，向舟昂首而立，波浪不兴，海平如镜。舟中数十人咸讶之。及舟而没。或曰：是昔年玳瑁；或曰非也，台湾当太平，海神遣迎使舟耳。非戴圣主威灵，曷以有此哉？悚然有赋
作者：姚莹
朝代：清
体裁：五言律诗

盛代星符远，天威动四瀛。鲸鲵常戢靖，龟鹤亦欢迎。地险人殊籍，年丰俗苦兵。一军悬万里，谁共倚长城！
遣仆
作者：姚莹
朝代：清
体裁：古风

仕宦谁最欢，家人及奴婢。岂惟饱暖求，亦有轻肥喜。尔昆亦胡为，相从乃异是。家本沧海东，生无便捷技。从余困鞍马，亲见军中事。南北讨乱民，防夷筑烽垒。海氛几年靖，幸未亡一矢。扶病治军书，中夜辄数起。凶夷既受缚，觳觫若羊豕。海外全境完，大吏或怒视。时事局已成，孤臣志则已。喘息曾未苏，盘带遂三褫。槛车实颠沛，囚服敢言耻！狱成幸免戍，入蜀更奉使。冰山与雪窖，负痛入骨髓。已觉胫无毛，数见呼庚癸。惟尔实相从，艰难仅不死。前后几十年，辛勤未一弛。旦夕遭呵骂，或未免鞭棰。面无色怨嗟，背亦无訾毁。贵贱常异交，安危不同理。翟公门上书，今古慨同轨。惟尔以拙诚，一意相终始。我发已全白，尔岁未三纪。蓬州始安居，酬赏尚有俟。病罢我则归，豢养今已矣。负尔非一端，患难徒相倚。尔望本不奢，聊以劝义士。相知有胡公，清峻善臧否。许尔入庑下，安寘及妻子。勉事新主人，贞勤当自矢。长言述尔事，岁月易流驶。百年会有尽，臣仆咸视此。
酬光律原
作者：姚莹
朝代：清
体裁：五言律诗

君携绿绮琴，坐对春池深。竟日林花落，不闻山水音。间风通户牖，白鸟下庭阴。我欲询元理，因之识素心。
雨夜独坐忆京中故人
作者：姚莹
朝代：清
体裁：七言律诗

往日西山鸾鹤群，京华一去各纷纷。纵横浊酒燕关月，慷慨清筝楚国云。每意飘飖思孺子，一时局度望宗文。而今独向蛮江里，细雨华镫坐夜分。
题刘芑川孝廉外丁卯桥诗集·其一
作者：姚莹
朝代：清
体裁：七言绝句

诗非关学宁有种，君自珊珊仙骨来。漫与题名说丁卯，绝尘梦得本天才。
题刘芑川孝廉外丁卯桥诗集·其三
作者：姚莹
朝代：清
体裁：七言绝句

身世艰难百感多，刘琨何事击壶歌。故人西在阳关外，白发秋风夜渡河。
题刘芑川孝廉外丁卯桥诗集·其二
作者：姚莹
朝代：清
体裁：七言绝句

精魂千里梦犹真，似尔论交见古人。我亦张郎梦中客，开缄掩卷总伤神。
题刘芑川孝廉外丁卯桥诗集·其四
作者：姚莹
朝代：清
体裁：七言绝句

海云高接阵云屯，不斩长蛟愧七鲲。但使功成有卫霍，失期李广敢衔冤。
陵阳山窦子明丹台
作者：姚藩
朝代：清
体裁：五言律诗

炉熄丹台在，千秋窦子明。白云封古道，红叶绚新晴。水静龙潜影，峰高鹤有声。阿谁能羽化，细与论纵横。
时事一绝
作者：姚观峒
朝代：清

大河两岸列行营，说是刘家子弟兵。将帅喜淫兵嗜赌，满街闲耍不分明。
甲申入日大雪次坡公聚星堂韵仍用禁体
作者：姚觐元
朝代：清

寒梅已花柳将叶，自冬徂春未雨雪。晓来忽见景模糊，开门大叫真奇绝。孤松行立头已皤，老竹夭斜腰欲折。茫茫大地浩无垠，但见飞鸟起复灭。山中高士卧正坚，寒粟生肌襟屡掣。党家羊酒肆欢呼，翠袖红炉眼光缬。少年豪气凌云霄，削竹操觚意不屑。且驱狐兔猎平原，鹰隼出空惊一瞥。人生乐事各有在，富贵穷通那用说。草堂诗就且倾觞，醉眠不觉衾如铁。
秋夜
作者：姚觐元
朝代：清

倚枕不成寐，但觉秋夜长。商飙谡然至，簟席生微凉。启户万虑寂，高树声锵锵。白露下众草，幽幽发暗香。流萤喜月黑，熠熠弄孤光。蟋蟀汝何悲，哀鸣在东墙。儿童蹑踪至，篝火伺其旁。报汝慎勿鸣，一鸣汝身殃。
杂诗
作者：姚觐阊
朝代：清
体裁：古风

长啸归田园，雌伏历寒暑。力作愧不如，爱结老农侣。种植辨原隰，沾涂课晴雨。有时约比邻，盘餐具鸡黍。稚子报书归，一室罗笑语。何必桃花源，淳风见古处。
黄鹤楼和张竹楼太守韵
作者：姚觐阊
朝代：清
体裁：七言律诗

楼头崔颢题诗处，二十年来别楚迟。终古白云无尽意，何时黄鹤有归期？月明酾酒人千里，花落横江笛一枝。依旧汀洲自春色，裙腰芳草绿离离。
挽张百熙联
作者：姚诒庆
朝代：清
体裁：联

变二千年专制愚民，经纬万端，兴学单心为报国；溯三十载优贤扬厉，瞻言百里，爱才众口自成碑。
古梅道中
作者：姚谦
朝代：清
体裁：五言绝句

日出送我行，月出留我驻。日月不肯停，有人那得住。
宿山家
作者：姚谦
朝代：清
体裁：五言绝句

蟋蟀闹空阶，夜雨打窗户。山馆不成眠，挑灯忆秋浦。
宿灞桥驿
作者：姚谦
朝代：清
体裁：五言绝句

汉月窥边塞，秦城锁乱山。重关不隔梦，一夜一回还。
山斋
作者：姚谦
朝代：清
体裁：五言绝句

雨息寒蛩吟，山斋夜更静。小立银蟾明，梧桐散清影。
岐岭道中
作者：姚谦
朝代：清
体裁：古风

鸡口正飞霜，束装就长道。疏星几点明，残月一钩小。十里到蓝关，天色尚未晓。下马谒文公，小憩林泉好。古寺枯僧寒，虬榕千岁老。山空云气蒸，谷静泉声悄。理策复登程，天明日杲杲。
沙溪桥
作者：姚谦
朝代：清
体裁：五言绝句

策马沙溪桥，肠断垂杨树。多少远游人，年年从此去。
琵琶亭
作者：姚谦
朝代：清
体裁：五言绝句

不见白司马，空登琵琶亭。昔年送客处，依旧数峰青。
韩江旅夜
作者：姚谦
朝代：清
体裁：五言绝句

虫语孤灯暗，秋风枕簟凉。青猿啼不住，山馆月如霜。
宿山中古寺
作者：姚超恒
朝代：清
体裁：五言律诗

何年方外寺，苍翠绝尘氛。一径入黄叶，四山惟白云。斋时清磬起，客至妙香焚。坐久忘言说，萧然知夜分。
春归偶作
作者：姚超恒
朝代：清
体裁：古风

春风何时来，芳草日已绿。况兹新雨霁，园林气清淑。时复巾我车，驾言适山曲。高柳摇黄金，清泉鸣碎玉。景物良复佳，吾生理亦足。笑语桃源人，尽此杯中醁。
清溪
作者：姚超恒
朝代：清
体裁：五言律诗

渺渺清溪水，盈盈芳草滋。潮生江令宅，花发小姑祠。我欲呼兰楫，中流唱竹枝。繁华何处问，惆怅不胜悲。
竹枝词
作者：姚超恒
朝代：清
体裁：词

郎去江东江水秋，妾家荡桨湖西头。江湖本是无情水，不作烟波一处流。
一枝春
作者：姚辉第
朝代：清
体裁：词

蜜酿冬心，似蜂粘冻翅，带花团就。萦珠缀锦，细意曾烦纤手。相思暗织，只合贮、玲珑红豆。更记得、风满流苏，帐额翠波微皱。天寒玉人来否。寄春情一掬，教伊消受。丸书未剪，脉脉为谁缄口。何时梦尾，伴鸳枕、发香浓逗。忍孤负、蜡泪堆盘，麝薰笼袖。
红桥秋泛
作者：姚近韩
朝代：清

廿四桥头日暮云，平山秋老荻纷纷。看来一样天边月，不信扬州有二分。十载重来感旧游，游踪不分又苏州。山光还照湖光绿，一听箫声可白头。
红桥秋泛·其一
作者：姚近韩
朝代：清

廿四桥头日暮云，平山秋老荻纷纷。看来一样天边月，不信扬州有二分。
红桥秋泛·其二
作者：姚近韩
朝代：清

十载重来感旧游，游踪不分又苏州。山光还照湖光绿，一听箫声可白头。
韩江中秋
作者：姚逊
朝代：清
体裁：五言绝句

作客滞蛮乡，几度逢秋节。不见故乡人，空见故乡月。
发皖口
作者：姚通意
朝代：清
体裁：五言律诗

山水常如此，空江晚渡稀。布帆高十幅，又共鸟争飞。客已加餐饭，无忧减带围。龙眠欲秋老，回首泪沾衣。
对月
作者：姚銮坡
朝代：清
体裁：五言绝句

侬若作明月，三五盈不缺。只照人团圞，不照人离别。
仙阁插云
作者：姚钧
朝代：清

高阁登临豁远眸，一川风物眼中收。凭栏无限桑田意，剩有灵光俯碧流。
羊峡古碑
作者：姚钧
朝代：清

刊铭伐石几何年，谁与摩挲古峡前。一识峋嵝奈缘浅，嵚崎怅望夕阳边。
古函谷关
作者：姚铃
朝代：清
体裁：五言律诗

设险关门壮，微分一线天。阴晴变瞬息，洞穴据千年。马首峰回转，羊肠壁倒悬。山灵蟠浩气，欲拜意茫然。
青柯坪
作者：姚铃
朝代：清
体裁：五言律诗

细路穿崖腹，危桥渡曲溪。孤筇枫叶暗，双屐白云低。佛像镂空谷，樵歌落石梯。疏钟何处发，岭外夕阳西。
挽张百熙联
作者：姚铭阁
朝代：清
体裁：联

公真湘岳灵奇，列翰苑则著文采，立朝端则峻丰裁，历四部尚书，矢忠矢慎矢清，鞠躬弗辞，遗事足千秋，顾沅澧后起英俊，谁其嗣者；时方中西交涉，创邮政以速译传，振学校以开民智，萃五洲治化，在朝在庠在野，额手相庆，饰终荣两字，是国家总括生平，而乐予之。
挽张百熙联
作者：姚锡光
朝代：清
体裁：联

学界启萌芽，忆曾作掾从公，杰育咸推文蜀郡；幽忧成痼疾，不惜为人受过，抚时同哭贾长沙。
台阳笔记题词
作者：姚长煦
朝代：清

闽峤儒官四十年，台阳风土一编传。都关国计民生事，莫拟虞衡志异篇。书生敢上防边策，草莽难忘靖海功。读罢奇文空眼界，鹭门关键在胸中。
台阳笔记题词·其一
作者：姚长煦
朝代：清

闽峤儒官四十年，台阳风土一编传。都关国计民生事，莫拟虞衡志异篇。
台阳笔记题词·其二
作者：姚长煦
朝代：清

书生敢上防边策，草莽难忘靖海功。读罢奇文空眼界，鹭门关键在胸中。
游永乐寺
作者：姚阳元
朝代：清

白云围野墅，万木抱珠宫。泉激林端雨，楼吞天外风。梵余清磬远，啸彻暮山空。别有真禅味，冥心月正中。
挽彭玉麟联
作者：姚际虞
朝代：清
体裁：联

凛冽万古存，此之谓不朽；叹息斯人去，而其谁与归。
东新庄屯田从榆树沟开渠
作者：姚雨春
朝代：清

榆树渠头水溅溅，膏腴万顷作良田。缘堤种树红流急，就地成渠绿阴连。俗杂侏？言语异，城临沙漠燠寒偏。遥知风化熙朝远，直看昆仑万里天。
东新庄屯田从榆树沟开渠
作者：姚雨春
朝代：清
体裁：七言律诗

榆树渠头水溅溅，膏腴万顷作良田。缘堤种树红流急，就地成渠绿阴连。俗杂侏�言语异，城临沙漠燠寒偏。遥知风化熙朝远，直看昆仑万里天。
吟合罗川
作者：姚雨春
朝代：清

水蚕浴雨蝶飞烟，碎叶城高插木绵。公主祠荒回鹘窟，居民牧近合罗川。千重东岭云间画，一片南湖树里烟。最是鲜鳞披户册，东屯西聚夜高眠。
咏东庙尔沟
作者：姚雨春
朝代：清

庙儿沟古野云殷，春暮踏春青一湾。万里星河横北碛，四围屏嶂列南山。部分白帽风流远，翠曳红裙歌舞娴。松树塘深松茂甚，好听鸣鹤嘎云间。
哈密
作者：姚雨春
朝代：清

湾湾明月挂城头，玩月随登镇远楼。万笏青山围哈密，一天白雪唱伊州。烽烟满目准夷灭，云树伤心叶护愁。剩有西桥呜咽水，波声凄带夕阳秋。
塔勒纳沁
作者：姚雨春
朝代：清

驿路迢迢出沁城，烽烟袅袅任云横。天开塞北三千界，郡距安西九百程。雕鹗盘空思狡兔，凤凰台古听流莺。关心只有屯田所，百万军储卫此生。
浪淘沙 题叶小庚本事词后 见谢章铤《赌棋山庄词话》
作者：姚雪初
朝代：清

天籁韵珊珊。顾曲馀闲。乌丝小字写香奁。千古风流千古恨，留在人间。空自说辛酸。无限情缘。痴儿娇女忒缠绵。天下有情天上月，那得常圆。
春夜
作者：姚霓
朝代：清

新篁风韵夜窗幽，好梦惊回惹旧愁。一瞬春光归去也，子规啼月下西楼。
女冠子
作者：姚青蛾
朝代：清

玉窗珠阁。雾锁烟笼漠漠。晓妆迟。遮雨檀心小，偎人星靥微。黄鸳沿水浴，锦雉啄花飞。多少伤春意，侍儿知。
玉蝴蝶
作者：姚青蛾
朝代：清

越罗初绣双鸾。臂小绾猫环。试点郁金油，花酥腻粉山。昵人红玉软，娇妒翠眉攒。半醉带郎冠，暗中试小鬟。
开元铁牛歌
作者：姚颐
朝代：清

大缆连连两岸曳，牛人执鞭牛努力。大河汘汘四野流，黄沙裹牛牛人愁。厥初开元全盛日，朝贡合杳商旅溢。大编艘舰便车徒，河上三桥此其一。赋晋一鼓铸岂任，合铁几州牛始出。四关之西四河东，柱作苍擎山作礩，津迎天子祀汾舆，赞出从臣大手笔。壮哉此物尤赑屃，巨灵当头那敢叱。自从高岸深谷沦，求牝求牡牛失群。皇皇左牵右谁挽，落落孤渚四今存。今年秋涨地轴裂，蛟龙怒吼鼋鼍翻。长风助号浊浪底，老牛力竭吁何言。噫嗟乎，呼汝以牛应以牛，汝身虽铁心不铁。张公神剑有时合，象罔玄珠求还得。何时八牛复旧观，突兀便见对岸立。约束浮梁免漂泊，付与勾管使者重驱策。不然将伯无助何所庸，不如倏忽化作黄犊供三农。浊泥五斗腴所钟，伫令家家年岁丰。我亦从今不拟横笛效野牧，但愿年年鞭春长作多牛翁。
湖南学使院联
作者：姚颐
朝代：清
体裁：联

亏他人便亏自己，须记朝齑暮盐，我亦寒士；要公道还要虚心，试看畹兰亩蕙，楚故有材。
湖南学使院联
作者：姚颐
朝代：清
体裁：联

才要真爱，名要略爱，总之己要自爱；天不可欺，君不敢欺，实于心不忍欺。
观大兴师所藏宋椠施注苏诗本敬题其后
作者：姚颐
朝代：清

漫堂昔镂苏诗集，标名注者吴兴施。天吴紫凤剧颠倒，初白庵主为诟訾。庐山真面在何许，嘉泰遗椠空嗟咨。欻然满堂色皆动，谁其藏者今吾师。司谏绝识名当时，该洽助以吴顾禧。都梁太守广年谱，如善注《选》家学贻。序笔亲邀渭南伯，楷法特倩安抚司。不辞独反乌台案，要令家习眉山诗。我观宋人所注集，颇多神明相护持。临川功臣雁湖李，元代镌梓今犹垂。黄笺陈疏重天社，帙飘版落惟宋祁。山谷更传二史笔，外集别集全豹窥。苏之注者尤号夥，唐赵沈黄俱劫灰。梅溪卅卷特完好，誵讹或恐赝鼎为。自非施家作述力，景星凤皇争睹谁。惜哉十二仙人佩，风烟缥缈何年飞。正如槜李李太仆，五百家注韩退之。留余仅此吉光羽，彫残又饱蟫鱼饥。简蟠科斗文字缺，行乱蚯蚓形模欹。虽然断圭总至宝，如九石鼓余庆归。吾师论诗脱臼蹊，妙抉骨髓遗毛皮。浣花旧编已断手，笠屐新图行洗眉。他时双璧照艺苑，明星千古开云逵。会当从师校且读，不数上空由仪词。
哭亡妇龚孺人二首
作者：姚飞熊
朝代：清

长御瑶琴抚七丝，谁知弦断即今时。文园早死应无憾，尚得文君作诔辞。当年曾共吊朝云，折得花熏蛱蝶裙。不信明春寒食节，为君伐石志新坟。
哭亡妇龚孺人二首·其一
作者：姚飞熊
朝代：清

长御瑶琴抚七丝，谁知弦断即今时。文园早死应无憾，尚得文君作诔辞。
哭亡妇龚孺人二首·其二
作者：姚飞熊
朝代：清

当年曾共吊朝云，折得花熏蛱蝶裙。不信明春寒食节，为君伐石志新坟。
罾鱼
作者：姚飞熊
朝代：清

罾举溪头凤尾多，瓦盆贮酒试高歌。不愁今夜仍风雨，借得邻船一领蓑。
读《事君遗纪》抒怀
作者：姚驾龙
朝代：清

万死一生公效力，云台烟阁公埋名。身前鸿功随时没，雨后长虹依气成。英雄气短百年恨，烈士心高万载空。只缘竭忠屑贵悻，至今无辱也无荣。
丙午八月日本修文馆讲席赠南菁旧同学
作者：姚鹏图
朝代：清

南菁文藻久荒芜，尚有君山一卷图。但使遗珠返沧海，未妨吾道在江湖。窥墙已被东家笑，博簺应怜玉女孤。安得灵猧收此局，倚枰难换旧棋枯。同上修文海外楼，李唐榜署到今留。千金未计求真骨，一傅犹能敌众咻。反哺漫言乌尽孝，补天终与石为谋。书生踏遍抟抟土，日入还为日出讴。
丙午八月日本修文馆讲席赠南菁旧同学·其一
作者：姚鹏图
朝代：清

南菁文藻久荒芜，尚有君山一卷图。但使遗珠返沧海，未妨吾道在江湖。窥墙已被东家笑，博簺应怜玉女孤。安得灵猧收此局，倚枰难换旧棋枯。
丙午八月日本修文馆讲席赠南菁旧同学·其二
作者：姚鹏图
朝代：清

同上修文海外楼，李唐榜署到今留。千金未计求真骨，一傅犹能敌众咻。反哺漫言乌尽孝，补天终与石为谋。书生踏遍抟抟土，日入还为日出讴。
㝛德化县
作者：姚鼐
朝代：清

南行三百里，举首白云端。大壑连阴霭，中天峙碧峦。夜潮千嶂闭，明月九江寒。更就东林㝛，萧条钟磬阑。
一青仲孚往金陵属访耕南三丈消息
作者：姚鼐
朝代：清
体裁：七言律诗

域中前辈尽颓颜，混迹刘伶尚闭关。孤艇著书江水上，百年阅世酒尊閒。天边落木流杨子，秋尽寒云出蒋山。若忆团亭旧渔钓，挂帆明月共君还。
一青仲孚往金陵属访耕南三丈消息
作者：姚鼐
朝代：清

域中前辈尽颓颜，混迹刘伶尚闭关。孤艇著书江水上，百年阅世酒尊间。天边落木流杨子，秋尽寒云出蒋山。若忆团亭旧渔钓，挂帆明月共君还。
七夕集覃溪学士家观祈巧图或以为唐张萱笔也
作者：姚鼐
朝代：清
体裁：古风

骊山秋树围宫殿，列屋同居异欢宴。人人七夕望牵牛，岁岁秋风落团扇。渭南渭北明河光，张生腕底风露凉。定知纨袖停针后，金井殒梧听漏长。玉貌绮罗天宝末，霜霰未深炎已夺。宫中儿女为情死，墙外书生筹国活。烧烛披图又一时，夜深题作女郎诗。青天纤月长如此，巧拙人閒那得知。
万寿寺松树歌呈张祭酒
作者：姚鼐
朝代：清

万寿寺有元朝松，七株偃仰无一同。五百余年到今植，几时变化风雨中。我来频见尚动色，拿攫未敢趋当中。甲戌京华夏初及，礼闱始散群贤集。翰林邀客会城西，寺门正带朝晖入。冥冥气蓄雷霆寒，飒飒风摇露枝湿。是时同辈八九人，鼐也年才逾二十。同披单衫趿轻履，一时散向松间立。风流诸客皆好文，当筵意气凌青云。有松尝经几辈客，高谕松前曾几闻。自从车马寺外分，十年一半为丘坟。呜呼此地松犹在，薄游曳杖僧窗外。万里秋吹辽海空，重阴昼塞西山隘。独听䬒飗恐欲生，况经摇落情先废。借问种松树，松树何处无。吾邑最南境，何止百万株。上枝摇荡潜霍云，下根磅礴松山湖。往往中有宋元植，荣枯萝茑腾鼪鼯。年少去之归老天，何泥不归使松孤。君不念男儿莫待齿发脱，无情松树始长活。
万寿寺松树歌呈张祭酒
作者：姚鼐
朝代：清
体裁：古风

万寿寺有元朝松，七株偃仰无一同。五百馀年到今植，几时变化风雨中。我来频见尚动色，挐攫未敢趋当中。甲戌京华夏初及，礼闱始散群贤集。翰林邀客会城西，寺门正带朝晖入。冥冥气蓄雷霆寒，飒飒风摇露枝湿。是时同辈八九人，鼐也年才逾二十。同披单衫趿轻履，一时散向松閒立。风流诸客皆好文，当筵意气陵青云。有松尝经几辈客，高论松前曾几闻。自从车马寺外分，十年一半为邱坟。呜呼此地松犹在，薄游曳杖僧窗外。万里秋吹辽海空，重阴昼塞西山隘。独听飕䬟恐欲生，况经摇落情先废。借问种松树，松树何处无。吾邑最南境，何止百万株。上枝摇荡潜霍云，下根磅礴松山湖。往往中有宋元植，荣枯萝茑腾鼪鼯。年少去之归老夫，何况不归使松孤。君不念男儿莫待齿发脱，无情松树始长活。
万年庵次刘石庵韵以呈补山·其一
作者：姚鼐
朝代：清
体裁：五言律诗

驿路阴将雨，林深鸟不喧。远风来习习，凉叶忽翻翻。野旷虫何怨，秋成物自恩。回依僧舍憩，寒水静当门。
万年庵次刘石庵韵以呈补山·其三
作者：姚鼐
朝代：清
体裁：五言律诗

前辈輶轩过，风流忆宛然。人随寒雁远，迹付野僧传。礀户藏秋小，虚空放呗圆。欲穷生灭理，云影在诸天。
万年庵次刘石庵韵以呈补山·其二
作者：姚鼐
朝代：清
体裁：五言律诗

观化吾生眇，焉知从古年。平生闻赤壁，邀客上青烟。雾雨藏南岳，江湖荡左偏。前峰犹自远，未可尽夤缘。
万柳堂分韵得房字
作者：姚鼐
朝代：清
体裁：古风

驱车轹草越败墙，高柳万数馀两行。同来十客吊荒圃，自昔几辈升此堂。相公退直紫微省，词客尽会平泉庄。外张绿云作帷幕，中吹白雪调竽簧。尚馀杗桷挂蛛网，已无户牖开蜂房。脱辐当门妇尘席，举案置地斟虚觞。平生眩视鲁郊飨，日思埋迹蚁邱浆。治世群才美可用，放言吾志嘻其荒。已知尧桀未须辨，焉明凡楚今谁亡。默对荒陂夕阳尽，独忆秋风江水长。仆夫促驾各归去，回首陈迹烟苍苍。
三复白圭
作者：姚鼐
朝代：清
体裁：五言排律

哲后留遗什，贤儒戒谨端。《抑》诗才数语，洛诵每三叹。深念枢机密，宁教金玉刊。康圭原畏玷，扪舌更思难。行远逾符节，输诚胜敦槃。起羞功莫盖，磨缺璧仍完。缄口前人识，危言圣世安。立诚惟自慎，非使学蝉寒。
三月九日郑三云通守邀于隐仙庵看牡丹竟日翼日雨毛俟园复邀同往赋呈两君
作者：姚鼐
朝代：清
体裁：古风

幕府山头天接水，千古英雄此中死。惟有东风岁岁来，石头城下纷红紫。人生何日不当醉，何处花开不可喜。况惜晚春馀几日，更对奇葩翻万蕊。郑侯年少发新硎，毛子老儒钻故纸。同欣就我如菖歜，并道爱花入骨髓。昨携天香归满裾，今踏红云重曳履。明妆已看照晴熏，深晕复怜含雨泚。桑根三宿固惭僧，羊肉慕膻终胜蚁。华阳真逸来句曲，人道此閒尝隐几。齐宫梁苑今何在，况溯神仙真脱屣。道人疑是殷七七，能使荆榛变罗绮。被恼少陵柯用诉，乐死右军差有旨。隐仙庵外台城路，我购一廛家可徙。落花风尽草如茵，更吊紏阳挂残垒。
三长物斋诗为鱼门吏部作
作者：姚鼐
朝代：清
体裁：古风

椒花吟舫学士朱，十年种树玆旧庐。主人拥节江山去，遂使程侯来借居。长身美髯眉鬓疏，吟诵斋中朝与晡。穷病声名五十载，劣将文字调妻孥。埽除万物无一须，犹藏玄壁值连都。咸亨旧碑北宋拓，同时一砚遗大苏。风流颇与前贤俱，文力犹健斑生须。天地大矣偶相寄，三物一身游有馀。学士江南昨寄书，斋前修竹复何如。春风欲展小庭绿，晴日涵空轩槛虚。我亦长安一腐儒，戏弄笔墨来停车。人閒长物伴閒客，正尔斋中不可无。
不寐闻江声
作者：姚鼐
朝代：清
体裁：七言绝句

忆昔乘舟遍远征，和风恶浪每殊情。同舟死丧身今老，欹枕江声入皖城。
与侍潞川郑枫人集不其山房分韵得希字
作者：姚鼐
朝代：清
体裁：古风

江郭晴朝雨，烟草滋掩扉。红药坐成晚，青山仍未归。高斋方置酒，良会遽披衣。垂帘石藓长，拂砚风花飞。业承爱微劣，敢言知贵希。所惭乏文藻，况念歇芳菲。终反群舒路，相望林岫微。
与张荷塘论诗
作者：姚鼐
朝代：清
体裁：古风

薰莸非同根，鹓鸱岂并处。欲作古贤辞，先弃凡俗语。青岩万仞立，丹凤千里翥。宝气照山川，芳华出雾雨。快此大美聚，亦使小拙妩。浅易询灶妪，险怪趋虬户。焉知难易外，横纵入规矩。小黠弄狡狯，窥隙目用鼠。不知虎视雄，一啸风林莽。哓哓杂市井，喁喁媚儿女。至言将不出，曩哲遭腹侮。谓获昔未搜，颇疑今者愈。嗟哉余病耄，柰此众簧鼓。弦上矢难留，蓄愤终一吐。不期得吾心，君先树帜羽。将埽妄且庸，略示白与甫。病几偶对论，阳气上眉宇。东南百俊彦，解者未十五。寡和君勿嫌，终世一仰俯。有得昔几人，屈指君试数。
与王禹卿泛舟至平山堂即送其之临安府
作者：姚鼐
朝代：清
体裁：古风

往年与子游扬州，红蕖尽落陂塘秋。秋风吹江上，海月照见苍烟吹笛之孤舟。形骸放浪各无累，钓竿只欲垂沧洲。君后文辞动天子，起家簪笔承明里。我复逢君向凤城，对把清尊思故里。春日辞君返乡县，江草江花不相见。何意昨宵明月来，重照扬州故人面。一麾出守未须嫌，且泛江南水如练。江南水暖扬州城，亭阁半空弦管声。垂杨一棹千丝轻。船窗玉面歌童出，捧手迎君如有情。锦帆画舸竞朝渡，翠袖红妆看晚明。松风吹入栖灵寺，一片斜阳渡江至。江云叶叶向南飞，绕遍吴山万重翠。青山虽好不留君，为念来朝复愁思。愁思迢迢送别离，劝君努力向天涯。凤皇须下滇南郡，处士虚声何足奇。
东梁山僧舍
作者：姚鼐
朝代：清
体裁：五言律诗

津涛行复滞，峡嶂路还缘。石壁凌江阁，风林隔浦舡。鹘盘崖树侧，豚出浪花巅。往迹无俦伴，春阴弥悄然。
东梁山僧舍
作者：姚鼐
朝代：清

津涛行复滞，峡嶂路还缘。石壁凌江阁，风林隔浦船。鹘盘崖树侧，㹠出浪花巅。往迹无俦伴，春阴弥悄然。
东浦方伯邀与同游西山遍览诸胜归以二诗呈之·其一
作者：姚鼐
朝代：清
体裁：七言律诗

南北吴山又越山，排云点黛洞庭间。乘舟秋水天空阔，拄策高岩径曲环。石谷漫泉斟乳液，琳宫残碣剔苔斑。归来夜夜馀清梦，携得烟霞到市阛。
东浦方伯邀与同游西山遍览诸胜归以二诗呈之·其二
作者：姚鼐
朝代：清
体裁：七言律诗

海内诗才各长雄，几人真嗣浣花翁。草堂鹅鸭聊宜我，碧海鲸鱼却付公。松石相看怀旧日，烟云同泛又秋风。极知老遇斯游最，便腐柔毫写未工。
严侍读散木庵集时严将南旋
作者：姚鼐
朝代：清
体裁：古风

风日一何佳，初冬殊未冷。高斋客来暮，檐阳露俄顷。小庭木尽脱，萧萧散空影。所贵人心閒，适与物候静。平生值数贤，骤见良已幸。招邀况一室，行不待造请。主人无俗怀，稍为设蔬茗。既脱形骸累，观醉不妨醒。试思士多才，奚啻木有瘿。苟得谢斧斤，何嫌寄幽屏。所惜送将离，屈指江路永。曷以尽馀情，宵深烛犹秉。
临江寺塔
作者：姚鼐
朝代：清
体裁：七言律诗

江上浮屠三十寻，半登回首见枫林。夕阳忽送孤鸿出，暝色将生百雉阴。浩浩东流浮积气，茫茫后死独伤心。西风飘荡蒹葭外，止有沧浪渔父吟。
临清雨夜
作者：姚鼐
朝代：清
体裁：古风

昔挂轻帆济江泽，载酒同舟尽佳客。两岸秋声枫树青，半夜月明江水白。飘零朋旧感平生，摇落关河复今夕。漳水东流汶水清，寒雨孤篷百忧积。
丹徒值雨梦楼邀挈持衡及江鸣韶同游焦山登东升楼
作者：姚鼐
朝代：清
体裁：七言律诗

沧江僧榻压龙宫，二十年前一宿同。偃蹇青山长待我，飘萧白发又乘风。槛前万顷淩天外，楼上千生说梦中。何事惊涛翻急雨，苦将悲壮撼衰翁。
丹徒寓楼上作
作者：姚鼐
朝代：清
体裁：七言律诗

郁郁山川面倚楼，侧身江左旧徐州。寒潮不隔中原望，白日遥县大海流。北府千年京口镇，西风一夜秣陵舟。古今只此沧波色，烟雾何时竟掉头。
为周期才题春江归棹图
作者：姚鼐
朝代：清
体裁：七言绝句

如织江帆上下流，无人天际识归舟。昨来停棹还西去，画里升州似鄂州。
为王琴德题泖湖渔舍图即送旋里
作者：姚鼐
朝代：清
体裁：古风

王郎昔居泖湖里，出户观渔并湖水。王郎今作《渔舍图》，纸上芦菰北风起。芦花菰叶风萧萧，烟深不见垂虹桥。水泽朝飞洞庭雨，亭皋暮落吴江潮。江上渔村带寒巘，缓刺轻舟向平远。波静鸣榔月上迟，日斜挂席风吹晚。晓来网得淞江鲈，尊有清酒饭炊菰。芦帘纸阁夜飒飒，风雨坐伴青镫孤。就中隐约画师意，苍茫一叶湖山次。颇似蒲帆别岸初，回头恰见湖中寺。只此丹青貌故山，拂衣归思向云閒。秋风夜火松陵驿，唯有渔人认客还。
为王琴德题泖湖渔舍图即送旋里
作者：姚鼐
朝代：清

王郎昔居泖湖里，出户观渔并湖水。王郎今作《渔舍图》，纸上芦菰北风起。芦花菰叶风萧萧，烟深不见垂虹桥。水泽朝飞洞庭雨，亭皋暮落吴江潮。江上渔村带寒巘，缓刺轻舟向平远。波静鸣榔月上迟，日斜挂席风吹晚。晓来网得淞江鲈，尊有清酒饭炊菰。芦帘纸阁夜飒飒，风雨坐伴青镫孤。就中隐约画师意，苍茫一叶湖山次。颇似蒲帆别岸初，回头恰见湖中寺。只此丹青貌故山，拂衣归思向云间。秋风夜火松陵驿，唯有渔人认客还。
为翁正三学士题东坡天际乌云帖
作者：姚鼐
朝代：清
体裁：古风

东坡自谓字无法，天巧绳墨何从施。青霄碧海纵游戏，自中律度精毫釐。尝托西湖佳丽地，仍记閒情书小诗。前人不见蔡君谟，后人不识柯九思。人生翰墨细事耳，古今相接良赖之。学士新作苏米斋，欲饱看字�輖饥。此册神妙尤所秘，云烟阅世怜公痴。今朝我更作公病，敛册向箧重手持。日午来看到昏黑，兀兀不乐归车驰。学士平生妙临本，试作尝眩真鉴知。请烦冰雪襟怀手，再写佳人绝妙辞。
为胡雒君题说经图二首图三人一雒君一钱䀲之一陈仲鱼·其一
作者：姚鼐
朝代：清
体裁：七言律诗

遗经残缺在人间，已坠斯文不复还。一发千钧馀传说，九州三子尚追攀。孝廉郡国同推举，吴越溪山共燕间。若使老翁参坐论，频遭夺席也欣颜。
为胡雒君题说经图二首图三人一雒君一钱䀲之一陈仲鱼·其二
作者：姚鼐
朝代：清
体裁：七言律诗

闻名吾未识钱陈，应是东南两俊民。最忆半生同研席，独誇胡子出风尘。文章经术元同贯，场屋徵车总致身。他日圣朝论白虎，三君谁是著通人。
为香茝兄题秋梅图
作者：姚鼐
朝代：清
体裁：古风

梅花如幽士，盛满每不居。澹泊向春风，养气故有馀。雨晴百日暖，天葩还自舒。八月风露冷，金波满阶除。倾城矫独立，疑来霁雪初。主人昨何往，密箐蛮獠庐。伐畔安反侧，功岂崇诛锄。排斥蓐收气，独任春扶舆。寒厅慰归眼，香影横空疏。借问花无心，何为能待余。君看同晚节，芳情长宴如。
乌江阻风
作者：姚鼐
朝代：清
体裁：五言律诗

金陵如咫尺，牛首在船窗。棹往弥求速，波来未可降。急风吹白雨，薄暮泊乌江。镫火连樯底，潇潇杂语庞。
乔鸥村江村图
作者：姚鼐
朝代：清
体裁：五言律诗

素产吴淞水，春风未别家。闭门深翠竹，展席上飞花。客散看阴转，莺啼到日斜。匆匆将好景，题咏在京华。
乙卯二月望夜与胡豫生同住憨幢和尚慈济寺观月有咏
作者：姚鼐
朝代：清
体裁：古风

夕阴连远麓，岚翠敛高岑。新月吐岩缺，先照寺西林。篮舆转重障，杳度碧溪深。春树叶未多，疏影落衣襟。佛宫坐遥夜，妙义托幽寻。上眺层阁晖，下步重阶琳。素魄行无极，光霁旷来临。本非有择照，安知受者钦。文学俊才笔，禅悦亦所歆。余衰邈违世，慕道恐弗任。非徒遣烦虑，更当遗赏心。阇黎净业就，结习犹讴吟。共会忘言契，何嫌金玉音。
乙未春出都留别同馆诸君
作者：姚鼐
朝代：清
体裁：七言律诗

同承天诏发遗编，对案常餐少府钱。海内文章皆辐凑，坐中人物似珠联。三春红药�衣上，两度槐黄落砚前。归向渔樵谈盛事，平生奉教得群贤。
九客图歌为王镇之中丞赋
作者：姚鼐
朝代：清
体裁：古风

人才最盛乾隆时，磊落九客须眉奇，中丞示我使我思。伯思少日我早识，继识鱼门与幼植。官于礼部遇沈郎，钱君吐文五色章。我见夺目贡玉堂，是年因识周书昌。景郑两君吾未见，但听声名知国彦。我去燕山岁月侵，江边再遇沈与任。后来但听悬归旐，一别天涯涕泪深。惜哉诸客今零落，万里秋风馀一鹗，中丞独立淩江郭。当年九客居京都，写摹同气为之图。图内中丞方盛壮，今日霜华凝鬓上。况复衡门老秃翁，梦寐平生惟恻怆。接膝他乡理必离，写真佳士神恒王。九客高才世所珍，中有直节高嶙峋，既没不朽真谏臣。流传文笔皆千古，寥落弓裘得几人？天留一客康世屯，中丞贵矣而能贫。野树苍山秋复春，披褐作颂容耆民。尺图千载传不泯，亦可髣髴于其人。
九日渡湘水
作者：姚鼐
朝代：清
体裁：古风

夜雨长沙郭，馀阴被湘洲。揽衣趋朝津，朋好方维舟。微飙飒以生，澹荡向中流。初日忽东上，连山正西浮。叶落洞庭渚，邈然江汉秋。昭旷有馀景，沉没靡前修。凉风送阳雁，空景吊阴虬。孤思安敢极，良会聊相求。
九月八日偕叶治三陈硕士从弟仪筐侄彦卬谒明孝陵游览灵谷寺晤其方丈僧祇园
作者：姚鼐
朝代：清
体裁：古风

万事靡弗改，谁能测所终。蒋山自齐梁，幢盖浮屠宫。安知明祖宅，毁塔迁志公。何怪三百年，寝阙生蒿蓬。我来谒松下，黄槁閒霜丛。故事识已少，今帝德良隆。守吏卫樵苏，金碧馀穹窿。环峰嶂东南，西眺旷青空。郭外隐大江，杳来逝无穷。杖策越断桥，攀跻入岩东。密树欲无径，凉飙激榛中。颓垣外已尽，立殿中犹雄。想见徙建初，颇极匠制工。老僧为设餐，共语斜阳红。窴彼万古怀，企此三幡通。人归壑谷闭，深翠澹濛濛。林杪馀塔顶，盘鹘下秋风。
九月八日登千佛山顶
作者：姚鼐
朝代：清
体裁：古风

泰山出青云，天半苍然独。梁宋暨东溟，万里环其足。阴嶂走济南，云涛尚奔蹙。势尽居益高，堑断无陂麓。振衣斗直上，陟磴逾援木。落叶下泺泉，秋风散海曲。一卷华不注，拖云点青绿。犹见山花开，顾绝栖鸟躅。高寒不可留，归来泛秋菊。
书乐志论后
作者：姚鼐
朝代：清
体裁：古风

大功济一世，富贵当崇高。运会苟不逢，引身入蓬蒿。良田及美宅，诚免苦身劳。既非先世遗，求致宁非叨。吾鄙《乐志论》，陈酒烹豚羔。虽愈乾没徒，未为肥遁豪。不见陈元龙，床下卧此曹。
乾隆戊寅冬见凝斋先生于南昌今五十五年矣蓟庄舍人以遗像见示于金陵因识以诗成六韵
作者：姚鼐
朝代：清
体裁：五言排律

昔至洪州郭，曾瞻长者颜。论言尊斝侧，赏会水云间。蜗舍千馀里，乌轮五十环。遗编升馆阁，封斧遂丘山。季子今贤俊，江城值朽顽。风仪重展对，悽戚记追攀。
于子颍扬州使院见禹卿遂同游累日复连舟上金山信宿焦山僧院作五言诗纪之
作者：姚鼐
朝代：清
体裁：古风

结友二纪前别离，万里外每恐终此。生交会安知三故人一，夕今相对绿鬓既。先凋行恐成聋瞆，妻孥幸无恙幼稚。尽成大，两君盖，神祐滇蜀出万隘。仆也疾未平中朝谢，俦辈举目孰不改。身存心可碎那择，儒与佛有得差为。快既揽淮南春雕阑，杂锦绘使者官事。馀翩然动，旌旆连舫指空江。但见天垂盖駮嶂，立阳霞受日腾光。怪阴壑霭如云，蒙龙奏悲籁。阴阳有开阖，一气无迁代。谁云逝者多，澄川故如带。举觞酹冯夷，布席卧惊汰。聊与平生心从容托江濑。
于子颍扬州使院见禹卿遂同游累日复连舟上金山信宿焦山僧院作五言诗纪之
作者：姚鼐
朝代：清
体裁：古风

结友二纪前，别离万里外。每恐终此生，无复容交会。安知三故人，一夕今相对。绿鬓既先凋，行恐成聋瞆。妻孥幸无恙，幼稚尽成大。两君盖神佑，滇蜀出万隘。仆也疾未平，中朝谢俦辈。举目孰不改，身存心可碎。那择儒与佛，有得差为快。既揽淮南春，雕阑杂锦绘。使者官事馀，翩然动旌旆。连舫指空江，但见天垂盖。驳嶂立阳赧，受日腾光怪。阴壑霭如云，蒙茏奏悲籁。阴阳有开阖，一气无迁代。谁云逝者多，澄川故如带。举觞酹冯夷，布席卧惊汰。聊与平生心，从容托江濑。
于朱子颍郡斋值仁和申改翁见示所作诗题赠一首
作者：姚鼐
朝代：清
体裁：古风

我昔少年百不求，车舟载走殊方州。短褐之衣饭不足，胸探江汉千珠旒。偶向人閒结豪士，击筑和歌燕市秋。自从通籍十年后，意兴直与庸人侔。径辞五云双阙下，欲揽青天沧海流。故人剖符守东岳，长髯忽对当风虬。坐中宾友况英俊，闻名往往从交游。嘉陵驿路剑关口，君昔黄绶忧民忧。一朝解印归不得，西南漂泊猿獶愁。是时朱君亦羁客，携子登阁观江涪。万里解散复会合，并有百锦囊压辀。荷君为我尽顺出，红烛低看三白头。精金美玉价在市，鲸波蜃气升成楼。信知江山助雄丽，使我愧向平生搜。拟将雪霁上日观，当为故人十日留。高岩磨壁不敢写，盍借巨笔镵天球。文章道路识老马，世事沧洲漂白鸥。相看兴极一回首，日月住矣空悠悠。
云南布政使王芥子入觐赋赠·其一
作者：姚鼐
朝代：清
体裁：七言律诗

维藩万里护边黎，拥节三年祀碧鸡。草绿闭关铜柱外，江喧行部铁桥西。蛮夷月出邀歌舞，城郭风柔静鼓鼙。安远最宜张祝在，莫嫌功伐奏璇题。
云南布政使王芥子入觐赋赠·其二
作者：姚鼐
朝代：清
体裁：七言律诗

绣衣持斧镇潭州，解带宾筵值素秋。密树万镫围作伎，清湘千尺照回舟。归艎鄂渚青枫晚，移节滇南白日流。石廪祝融烟雾里，几能散发澹淹留。
五言长城
作者：姚鼐
朝代：清
体裁：五言排律

五字摅才隽，千军畏笔雄。包罗横地理，卓立夺天工。万雉生毫末，三边划坐中。墨疑蒸士筑，辞任锐师攻。但有层霞起，曾无一线通。坚凝如护国，吟咏似巡功。风雅声虽变，经营指略同。将摩太历垒，莫谓后贤空。
仇英明妃图
作者：姚鼐
朝代：清
体裁：古风

明妃一出萧关道，玉颜不似当时好。却留青冢地长春，复有画图容不老。汉官佩剑卒举旗，分布四马连尻脽。毛端飒有风沙吹，侍女颇具宫中仪。中有襜褕拥独骑，落日黄沙万马迹。临风翠袖双蛾眉，欲到穹庐前几许。贤王迎跪庐儿语，琵琶曲终泪如雨。佳人那必逢佳侣，表饵生分汉帝忧，容华死作单于土。遗事竟宁传到今，王昭有曲声中琴。仇生岂亦能知音，写出别怨关山深。正使夔州衰杜老，春风省识忽伤心。
仇英熏笼宫女手持团扇
作者：姚鼐
朝代：清
体裁：七言绝句

梅萼香�静女旁，熏笼暖倚意寒凉。怀中不合时宜在，爱咏齐纨冰雪光。
今岁重九翁贾溪学士登法源寺阁作斲字韵七言诗亦以属鼐而未暇为也学士屡用其韵为诗益奇腊月饮学士家出示所得宋雕本施注苏诗旧藏宋中丞家者欣赏无已乃次重九诗韵
作者：姚鼐
朝代：清
体裁：古风

学士金石搜南朔，揽异为诗工刻斲。闭门高兴逸如云，舒纸挥毫疾逾飑。今秋九月金垂砌，西岭无云玉出璞。霜寒勇上寺楼看，风舞悬幡翩不卓。成诗渊海得骊珠，欲和空仓饥雀啄。玆䢅招客为看书，来似鸿俦飞扑扑。雕镌远有嘉泰字，收藏近与商邱较。苏诗传世几千首，高语去天真一握。当年狱案可悲伤，他日注家还舛驳。此编晚出施顾手，党禁正解东南角。后来补阙更何如，虎贲虽在中郎邈。耽诗爱古皆结习，计短衡长非大觉。曾薄富贵书何厚，甘典衣裘襟可捉。子瞻自是千载人，学士岂比无心学。佳本与公吾亦欣，叩门会办来观数。
从千佛寺回过汋突泉暮饮张氏园
作者：姚鼐
朝代：清
体裁：古风

济南城南山正横，人言山前舜所耕。崩榛衰草蔽秋色，古井深崖馀昔清。晓入南山僧住院，为访北宋人题名。初阳穿入洞窈曲，佛龛凿破山峥嵘。大明湖动水云白，华不注抽烟雾青。惘燃凭栏忽叹惜，古人不与余同生。南寻日观谅未可，回念泺源重一经。流穿山骨轴中出，人绕瀵魁轮外行。谁言渴马半崖水，解作黄牛三峡声。显晦动静一致耳，惜哉枉使群儿惊。败荷衰柳下零乱，夕阳逝雁高青冥。却入荒围洗盏坐，旁有小泉时复鸣。
从千佛寺回过趵突泉暮饮张家园
作者：姚鼐
朝代：清

济南城南山正横，人言山前舜所耕。崩榛衰草蔽秋色，古井深崖余昔清。晓入南山僧住院，为访北宋人题名。初阳穿入洞窈曲，佛龛凿破山峥嵘。大明湖动水云白，华不注抽烟雾表。惘然凭栏忽叹惜，古人不与余同生。南寻日观谅未可，回念滦源重一经。流穿山骨轴中出，人绕瀵魁轮外行。谁言渴马半崖水，解作黄牛三峡声。显晦动静一致耳，惜哉枉使群儿惊。败荷衰柳下零乱，夕阳逝雁高青冥。却入荒园洗盏坐，旁有小泉时复鸣。
从善如登
作者：姚鼐
朝代：清
体裁：五言排律

为善从吾志，追攀敢避难？如循孤径上，将倚半天看。尺寸寻梯级，虚空转曲盘。日跻长畏踬，跬步讵怀安？出谷知岩峻，登峰历磴寒。仰行卑故迹，俯立旷新观。日月辉应近，云霄志未阑。圣朝方宅俊，儒术尽升坛。
从官负薪塞宣房
作者：姚鼐
朝代：清
体裁：五言排律

汉武行封禅，朝官扈在坰。决河流未塞，法驾路还经。严诏当齐力，群公杂庶丁。绸缪刍一束，伛偻士千形。盎背容槎蘖，垂腰或紫青。沈同神玉礼，劳异鬼薪刑。遂建宣房绩，常教蔀屋宁。况今庸禹稷，荒度报明廷。
会试出闱作
作者：姚鼐
朝代：清
体裁：古风

季春八锁闱，土青芽未寸。渐复槐枝暗，鹯殴纳鸠遁。满堂皆彦英，末座寄顽钝。朱紫目为眩，反覆心亦困。仰屋偶欠伸，放笔才一饭。单绪少党亲，愚者昧恩怨。自任平生怀，岂为他人劝。丈室忽托想，风堤吹马喷。徒有遥山青，隔城不自献。静极远嚣来，髣髴杂裨贩。今朝始纵步，妻孥迎问健。坐看转夏阴，掩户散无闷。
作书戏题
作者：姚鼐
朝代：清
体裁：七言绝句

遂良旧日须皆白，秘监今年臂更衰。结习欲除犹未尽，前身或是永禅师。
佣书成学
作者：姚鼐
朝代：清
体裁：五言排律

士有千秋志，家徒四壁虚。经营谋斗食，辛苦作钞胥。授简非传业，濡毫且疾书。谁知强识后，默遇会心初。薄糈酬虽俭，多文富已储。曲肱甘竟日，庄诵异端居。稽古身从贵，为佣计岂疏？寄声温饱客，忍复负三馀！
信阳
作者：姚鼐
朝代：清
体裁：七言律诗

已逢秋雁下江沱，更望飞蓬捲大河。短日人行鄳阨少，长淮山绕义阳多。水源四渎思乘檋，地险三关每荷戈。海内艾安轺传缓，独将停策问岩阿。
倪学博欲为设食而仆病后畏酒肉次前韵约为茶果之会
作者：姚鼐
朝代：清
体裁：七言律诗

看花眼雾乱层层，蒲柳先秋信有徵。渴爱旗枪烹似乳，闹嫌壶矢祝如陵。连朝苓木衡三品，薄晚盐齑共一镫。君为禅房设清供，试拈螺蛤小诗能。
偕一青仲郛应宿登城北小山至夜作
作者：姚鼐
朝代：清
体裁：古风

秋声鸿泽满，暑气虫阶谢。携客眺寒原，居人敛馀稼。酒取脱枝温，席以柔莎藉。馀照在单椒，暝色生林下。泫露亘天垂，巨壑当岩泻。微风度灌吟，澹月流云罅。情集交悲欢，生得几清暇。宁于蟪蛄春，而慕燕雀夏。视后无虚鞭，规前有戒驾。怀哉古已遥，逝者今方乍。勿叹平分秋，更卜将来夜。
偕方坳堂登牛头回至献花岩宿幽栖寺
作者：姚鼐
朝代：清
体裁：古风

昨雨竟夕䢅未休，与君宿约登牛头。我怯欲止君意锐，中道稍幸霾云收。山阴转至南涧曲，佛宫上倚云峰稠。八门阶磴凿苍翠，两阑松桂交龙虬。十围银杏穿入地，再出若济兴陶邱。沾衣尚有林雨隳，拄杖且趁石径幽。深洞传为辟支坐，小沼或记昭明游。世往荒昧不可辩，登冢一俯千山周。东来句曲气咫尺，大江三面环如钩。仰思万古正惝恍，飞乌忽逝投沧洲。下践僧廊出门外，危循鸟道升东陬。献花岩居万木杪，片壤劣架悬钟楼。其时山花开且落，枝閒偶复闻啁啾。回视来径杳修曲，山光金碧交相浮。幽栖寺近暮投宿，林深雾暗风飕飗。道人昔处此石窟，远有望气来相求。廓然无圣乃家法，金屑虽贵宁居眸。尚有佛见师所斥，了无一法今何修。嗟予与子厌尘壒，但云芒屩贤鸣驺。若寻第一微妙义，岂于喧寂论谁优。山僧煮笋春米熟，虎跑泉瀹香盈瓯。镫前饱食放头睡，起看杲日青天流。
偕蒋春农舍人王元亭给事金莳亭御史登江鹤亭康山草堂
作者：姚鼐
朝代：清
体裁：古风

忆昔武功身不用，南走江津作游弄。江风海月四天垂，中有琵琶声一纵。清浊都忘身后名，轩裳那计当年重。世閒从此有康山，二百馀年存屋栋。江君新葺作阶墀，千岁虬龙今始种。每来放鹤羽如轮，缥缈云霄思独控。扬州三面邗沟上，中阜独临天宇空。风前帆影入城来，天际斜阳低首送。台省两贤皆鸷鹗，舍人文笔真苞凤。淮南芍药落花时，记入层轩留玉鞚。独余不饮复无诗，应愧主人开馥瓮。
偕陈渭仁吴子见朱引恬南滨游摄山宿般若台院次日邀释卓群入宝华山·其一
作者：姚鼐
朝代：清
体裁：七言绝句

九月寒初未拟还，江南草树正斑斑。短筇惯识青岩路，白发重携向摄山。
偕陈渭仁吴子见朱引恬南滨游摄山宿般若台院次日邀释卓群入宝华山·其三
作者：姚鼐
朝代：清
体裁：七言绝句

密树阴沈般若台，珍珠泉映井天开。萧条弥勒龛边宿，一夜横江风雨来。
偕陈渭仁吴子见朱引恬南滨游摄山宿般若台院次日邀释卓群入宝华山·其二
作者：姚鼐
朝代：清
体裁：七言绝句

万叶霜凋变锦丛，双岩金碧拥行宫。宫门右畔溪桥石，竟日凉飔响坠红。
偕陈渭仁吴子见朱引恬南滨游摄山宿般若台院次日邀释卓群入宝华山·其五
作者：姚鼐
朝代：清
体裁：七言绝句

鸡犬民家带柘桑，志公人说出东阳。寒山一往无寻处，却见鹰窠是道场。
偕陈渭仁吴子见朱引恬南滨游摄山宿般若台院次日邀释卓群入宝华山·其四
作者：姚鼐
朝代：清
体裁：七言绝句

路掩青山旧孝陵，村零黄叶古江乘。骑驴共踏秋风里，新识南宗小院僧。
元人散牧晚归图
作者：姚鼐
朝代：清
体裁：古风

日落未落东皋黄，摇风欲静千丝杨。榆筴雨后村坞凉，泽中草长人微茫。牛从杂遝老㹀将，刺促或走或羊望。或掉尾立衔藏莨，牛背短箠二尺强。握坐者牧舟树樯，或来以笛吹其旁。据牛横坐如胡床，后有蓬发趋踉蹡。前有招之右袂张，首伏牛后尻前昂。二人蓑薜行驱羊，掀笠偃背丫髻长。其一纠笠风中飏，林木度尽横陂塘。前村暝色寒苍苍，一人先俟牛宫旁。绕宅榆柳青苍筤，老翁饱腹饭黄粱。出携幼稚嬉徜徉，少妇机杵鸣东厢。人生正可知农桑，春夏耕牧秋筑场。不见臧谷羊皆亡，嗟哉此画真吾乡。
元宵曹习庵中允家燕集
作者：姚鼐
朝代：清
体裁：七言律诗

声名座上逢前辈，镫火堂中值令辰。携手故交皆好事，当头新月最怜春。太平不数神龙节，鼓舞宜容虮虱臣。夜夜元宵吾未厌，相逢谁似酒濡唇。
入龙眠
作者：姚鼐
朝代：清
体裁：五言律诗

策杖向山碧，心清境亦幽。树阴藏雨渍，花落信风柔。鸟迹交深径，人家面曲流。宁当容并舍，终岁托夷犹。
八山
作者：姚鼐
朝代：清
体裁：七言律诗

雪馀冰泮日华清，试向寒山托漫行。曳杖穿林逢客少，解裘登嶂觉身轻。丁东石溜岩幽出，层叠岚光树上明。取作分司随口句，惊人无复谢宣城。
八月十五日与朱子颖王禹卿集黑窑厂
作者：姚鼐
朝代：清
体裁：五言律诗

寒吹动关河，登台白日俄。孤云高渤碣，秋色渡滹沲。海内词人在，尊前往事多。夜来明月上，鸟鹊意如何。
八月十四日与胡冠海左叔固张禔乔秦楘共于双溪观月
作者：姚鼐
朝代：清
体裁：七言律诗

万松堤俯石潭深，挈榼携筇更一寻。月自峰头开碧宇，人于露下坐青林。归樵寂寂时穿径，凉吹萧萧每入襟。胜地良宵何所语，水流山峙总无心。
关山月
作者：姚鼐
朝代：清
体裁：五言律诗

辽海初生月，长城几度秋。夜吹羌管笛，风满戍亭楼。紫塞斜银汉，青天澹玉钩。如何渭桥渡，止道似牵牛。
冠挂不顾
作者：姚鼐
朝代：清
体裁：五言排律

成允闻神禹，图功戒后时。身当乘四载，冠或挂双緌。己溺无他顾，过门有弃遗。子犹忘襁褓，服岂爱牟追？只畏桑榆晚，非嫌李下疑。惜阴如失业，致美枉修仪。侧弁今多士，吁谟古有师。克勤何敢怠，五寸惰游垂。
冬至大风雪次日同钱箨石詹事程鱼门吏部翁覃溪钱辛楣两学士曹习庵中允陆耳山刑部集吴白华侍读寓同赋得三字三十韵
作者：姚鼐
朝代：清
体裁：五言排律

侍读城西住，西望城上岚。雪明邀数客，风定即同骖。岭照斜规掩，林钟晚韵韽。听诗情窈窈，说士味醰醰。烛尽檛街鼓，杯倾倒室坛。昨朝寒太剧，此岁日穷南。气抱虚堂白，声摇空阅酣。闭将同蛰蚁，卧欲作僵蚕。綵仗从天转，琼膏洒地覃。农田占谷麦，斋殿映松楠。圆升宵陪位，前衙晓放参。频逢熏燎庆，窃有负玆惭。虽替祠官职，曾求国典谙。竹宫今日礼，茨屋异时谈。急景看如此，遐思嘿有含。墐知坏户暖，壤爱涤涂甘。酒帜悬风店，渔蓑向冻潭。静寻封径崦，响听打窗庵。玆意仍迟暮，当前且乐湛。醉归曹适百，病满月几三。重德吾尝慕，多材世所贪。群公高韵在，游地奉陪堪。接臭皆幽蕙，连根比灌蓝。敢援交吉禹，终愈附音谭。西徼蛮犹桀，方隅泽待涵。洪颐今向举，幕府正深探。雊鹊巢须埽，蝉蜩股尽戡。雪霜更卒悯，日月腐儒耽。疏藿咸逾量，樽罍况盍簪。因思王赵旧，今夜宿岩堪。
凉阶
作者：姚鼐
朝代：清
体裁：七言绝句

凉阶今夕又飞萤，倚槛风前已涕零。人迹不如修竹影，每随明月到中庭。
出塞
作者：姚鼐
朝代：清
体裁：七言律诗

连营鼓角夜星环，擐甲弓刀晓露閒。列障三边开幕府，勒兵万骑出萧关。黄河日落人旋渡，青海春深雁未还。闻道南庭先效顺，轻车齐会涿邪山。
出池州
作者：姚鼐
朝代：清
体裁：七言绝句

桃花雾绕碧溪头，春水才通杨叶洲。四面青山花万点，缓风摇橹出池州。
出湖口
作者：姚鼐
朝代：清
体裁：七言绝句

扁舟昨夜泊湖涯，霜重芦枯宿雁知。朝日忽生彭泽县，挂帆无数小姑祠。
出独山湖至江口作
作者：姚鼐
朝代：清
体裁：古风

初日澄前陂，馀阴澹岩曲。清流杳终古，宛此媚幽独。烟消净衰草，风来振疏木。移舟度云影，停桡玩空渌。理味后人踪，兴与前游属。托世楚云里，孤怀亮自足。
出金陵留示故旧
作者：姚鼐
朝代：清
体裁：七言律诗

又向青溪十日留，依然双阙望牛头。交游聚处思移宅，衰病行时爱棹舟。萧寺风多长似雨，后湖烟澹总如秋。摩揩老眼僧书内，不为兴亡作泪流。
初雪忆去年是时经潜山下
作者：姚鼐
朝代：清
体裁：五言律诗

窗外闻风竹，缘阶雪遂深。我思山谷寺，天远大江阴。石气青霞嶂，秋声黄叶林。更穿岩径去，应阻故人寻。
别张慕青吴竹堂两同年
作者：姚鼐
朝代：清
体裁：七言律诗

此身千里一飘蓬，来值姑苏两寓公。宿草堆中思故侣，菊花樽畔剩衰翁。各随腰膝寻山好，莫苦心脾索句工。尽醉便将孤棹远，胥江西上水浮空。
别梦楼后次前韵却寄
作者：姚鼐
朝代：清
体裁：七言律诗

送子挐舟趁晚晴，沙边暝立听桡声。百年身世同云散，一夜江山共月明。宝筏先登开觉路，锦笺馀习且多情。钁头半个容吾与，莫道空林此会轻。
别治三·其一
作者：姚鼐
朝代：清
体裁：五言律诗

日月双轮迈，文章一管窥。劣容留后死，敢谓使先知。求子才宁易，从余志亦奇。深山有神会，何异接披帷。
别治三·其二
作者：姚鼐
朝代：清
体裁：五言律诗

秣陵城外水，空远动离心。楚泽同津去，归帆隔浦深。秋风吹短日，江雾蔽长林。孤唱中流发，寥寥无赏音。
别治三嘉庆丁巳三月十六日阻风于繁昌三山矶因游三华庵庵为僧山若建山若传为明进士楚人不知其姓名国变后为僧塔在庵左侧·其一
作者：姚鼐
朝代：清
体裁：五言律诗

青山缘曲径，绀宇带修林。江影高轩覆，花光小阁深。峰巅横落照，门外澹春阴。不厌风潮阻，频为净院寻。
十一月十五日雪翁正三学士偕钱箨石詹事辛楣学士登陶肰亭回至鼐寓舍与程鱼门吏部曹来殷赞善吴白华侍读陆耳山刑部同饮至夜翁用东坡清虚堂韵作诗垂示辄依奉和并呈诸公
作者：姚鼐
朝代：清
体裁：古风

西山指海如龙蛇，扬云弄雾行衙衙。九门阴霭塞朝景，双阙明光开玉花。群公欲眺山半脊，高阁上出城千家。皓空正对北风客，斜阳忽送西林雅。八逢日至在京洛，又见郊仗陈茎葩。好景宜从客游戏，碎事厌听人梳爬。惜未联镳踏冷絮，顾承枉辔呼煎茶。月阶冻面行蚁盏，雪地立奴垂马挝。渐至中宵柝三两，犹取前辈文称嗟。后来知更道今不，自记过眼看云霞。
南唐
作者：姚鼐
朝代：清
体裁：七言律诗

小朝偃蹇大江东，烟月流连六代风。建业文房收宝笈，清凉法眼启琳宫。帝都执玉才嫌后，天堑浮桥已架空。一听大梁春夜雨，最思花是去年红。
南旺湖
作者：姚鼐
朝代：清
体裁：古风

一花开湖尾，千杨映绿浔。孤霞照幽步，春风荡远阴。鳞鳞渚云合，淼淼平湖深。不知水影外，犹受天光㑴。游目极东隅，颇闻岱西岑。石楼瞰海日，礀户窥花林。春岩滴幽窦，草木蒙清音。云峰不可见，高原谁为寻。时有渔帆逝，远接鸥鸟沈。苍烟忽暝色，惆望空劳心。
南昌竹枝辞·其一
作者：姚鼐
朝代：清
体裁：词

南昌南去尽山溪，白石清沙不见泥。一到鄱阳风浪黑，行人那更出江西。
南昌竹枝辞·其二
作者：姚鼐
朝代：清
体裁：词

城边江内出新洲，南北弯弯客缆舟。莫上滕王阁前望，青天无地断江流。
南朝
作者：姚鼐
朝代：清
体裁：七言律诗

宫雉南朝接玉绳，几年金掌露华承。衣冠志节悲终始，草莽英雄有废兴。海壮五州开北府，江通三峡督西陵。销沈转眼愁随主，欲作长城更不能。
南陵送渭川
作者：姚鼐
朝代：清
体裁：五言律诗

楚泽横千里，登高望不分。山城正风雪，江路忽逢君。岁晏梅初坼，长宵酒易醺。只愁明发去，空水与寒云。
去岁吾邑丧叶花南庶子今秋丧王怀坡吏部皆文行为后学之师又皆鼐丈人行也道中念之追怆竟日作一诗以寄海峰先生
作者：姚鼐
朝代：清
体裁：七言律诗

吾邑平居三数贤，十年风雨地相悬。文章后死能无惧，日月东流逝每然。沧海一筇凭岳观，青山千嶂待江船。毕将宿草铭幽墓，止就先生卧短椽。
又寄方植之一首
作者：姚鼐
朝代：清
体裁：七言律诗

草青云碧接孱颜，一径深林记共攀。步屧只如前两岁，停舟仍在上三山。岩空松响舍风急，春尽花枝著雨殷。寄语闭门千帙畔，梦魂曾否到江关。
又次韵答陈石士二首·其一
作者：姚鼐
朝代：清
体裁：七言律诗

阑将春尽惜徂年，已和清诗使未传。案上耽淫蟳食字，人间散落麝流烟。久判老病辞医药，远愧贫交辍俸钱。料得燕山须想见，江东啼鸟绿阴边。
又次韵答陈石士二首·其二
作者：姚鼐
朝代：清
体裁：七言律诗

发德诛奸作一书，名山思贮杀青馀。竟终茅舍赍前志，空见明堂建太初。蔑若众星真小说，学乎旧吏似凭虚。不妨笔记传吾党，磊落宁嫌释鸟鱼。
又示客一首
作者：姚鼐
朝代：清
体裁：七言律诗

已识西堂合射艰，况教口腹累人閒。庾郎正贵陈三九，袁粲何须破入关。明月清风同入座，绿葵紫蓼揔开颜。不容更命门徒议，早听周生谏小山。
又绝句·其一
作者：姚鼐
朝代：清
体裁：七言绝句

新蕉才展中心绿，芳杏将残半树红。门掩小庭无客到，呼儿相对立春风。
又绝句·其二
作者：姚鼐
朝代：清
体裁：七言绝句

几榻尘生坐不知，一镫深夜照书帷。江边春尽潇潇雨，空馆花开又落时。
古意
作者：姚鼐
朝代：清
体裁：七言律诗

青柳高楼白马驹，五陵春醉酒家胡。君家新市长安少，臣里佳人楚国无。在下愿为莞蒻席，与郎侬作博山炉。东风门外蘼芜晚，更折瑶华向路隅。
古柏庵
作者：姚鼐
朝代：清
体裁：七言绝句

高干枝稀似立虬，裂柯横草翠还抽。七株嘉庆三年看，更历人间几百秋。
吊朱二亭
作者：姚鼐
朝代：清
体裁：古风

吾年垂七十，四海故人少。东望每思君，如立云霞表。往昔朱子颍，豪才起燕赵。向我道君才，五言几谢朓。子颍贫无食，子亦家集蓼。相从邗沟曲，吟和觞清醥。我时隔京师，想见姣人僚。丙申至江都，遂得访窈窱。其时子颍贵，冠盖颇丛绕。君顾无所干，陋巷闭门悄。扣阖就谈诗，但觉风袅袅。舟乏仲举同，书绝巨源嬲。独荷时见阿，累投珠玉皛。惜哉近子舍，摄提仅三肇。我归子颍罢，旧迹如逝鸟。一别二十年，中未脱尘扰。澄怀实愧君，高与秋旻杳。子出谅不能，吾游尚可绍。行当一相就，帆挂横江淼。昨得郎君书，已设韬练旐。岂但悲友生，问道苦不了。君疾正月初，一榻儿女绕。呼与告逝期，屈指七日劋。届时一笑亡，何尝贰寿夭。衔哀远吊君，谅为君所小。那复弄毫翰，繁词报刘沼。
同年张涵斋见过剧谈濡笔作记奉读感叹因酬一首
作者：姚鼐
朝代：清
体裁：七言律诗

秋阴空舍草纵横，同照衰颜酒一盛。岂任斯文称后死，追思往事似前生。光同秉烛衰年学，澹若浮云阅世情。差喜故人堪作健，剧谈犹吐气峥嵘。
同王禹卿冯拙斋游八公洞循招隐寺归
作者：姚鼐
朝代：清

润州山雄如战马，骈饮江中尻未下。长波漂尽百兴亡，古泪登高谁不洒。不知更有南山南，叠嶂云关塞平野。初穿幽谷琅玕入，却听细窦珠玑泻。阴阴鸟语万朱樱，寂寂僧居十兰若。两君梵行正清修，伴我萧閒如结夏。未须不二问维摩，风磬一声言自寡。空阶久坐袂生寒，小嶂试登筇可舍。更斟虎跑甘如乳，重过竹林青没踝。岂徒公辈爱家山，我亦淹留为白社。江风吹面迓归途，还入喧声攒万瓦。
同王禹卿冯拙斋游八公洞循招隐寺归
作者：姚鼐
朝代：清
体裁：古风

润州山雄如战马，骈饮江中尻未下。长波漂尽百兴亡，古泪登高谁不洒。不知更有南山南，叠嶂云关塞平野。初穿幽谷琅玕八，却听细窦珠玑泻。阴阴鸟语万朱樱，寂寂僧居十兰若。两君梵行正清修，伴我萧閒如结夏。未须不二问维摩，风磬一声言自寡。空阶久坐袂生寒，小嶂试登筇可舍。更斟虎跑甘如乳，重过竹林青没踝。岂徒公辈爱家山，我亦淹留为白社。江风吹面迓归途，还八喧声攒万瓦。
同禹卿拙斋登木末楼
作者：姚鼐
朝代：清
体裁：七言律诗

江边携酒送春归，霁雨登楼风满衣。贾舶霾云吹暗浪，佛图悬日照空矶。故交纵荡情忘老，寒衲逢迎语亦稀。第一江山容易到，举杯犹欲尽斜晖。
同秦澹初道长朱克斋王兰圃两比部游洪恩寺时秦王将往主山西试仆与克斋赴山东
作者：姚鼐
朝代：清
体裁：七言律诗

古寺松杉一鸟鸣，初暾烟雾两阶清。风幡秋气飘钟磬，草木晴岚入槛楹。坐倚团蒲身近远，出看车辙路纵横。明朝相忆皆千里，那易僧窗啜乳茗。
吕翁祠
作者：姚鼐
朝代：清
体裁：七言绝句

白荷花照水娟娟，绿柳千条坏槛前。午过微阴行客倦，吕翁祠畔听秋蝉。
吴宫教战
作者：姚鼐
朝代：清
体裁：五言排律

善战师无怯，何妨教绮纨。蛾眉人授孑，虎幄将登坛。八陈如荼合，重英戴胜攒。玉阶辞奉帚，翠袖即称干。虿发垂金甲，柔荑控角端。更扬兵气壮，那畏袭仇难。伯业宫中始，军容阃内观。至今吴苑畔，感念鼓鼙欢。
吴小仙岩栖道侣图
作者：姚鼐
朝代：清
体裁：古风

高岩接天豁岩腹，洞口垂萝荫岩木。岩中有客忘岁年，但见花林果新熟，下有解角初茸之岩鹿。人世苦炎热，幽谷寒淩肤。寒热不受尔丈夫，偶坐意到羲皇初。前跪者谁子，捧桃上献何区区。山中宁有仆与奴，将无就学从门徒。或疑二客沈冥道未至，犹有光气惊岩隅。遂令山鬼敬，寻迹来相揄。吴生作画如草草，逸气迥出人间少。我披此图中缭绕，世间岂乏此岩谷？呜呼图中人，以命仙佛纵不足，俯视尘寰真碌碌。
吴戍桥
作者：姚鼐
朝代：清
体裁：古风

已尽韩郑郊，始入青山路。积雨晓未开，前嶂隐忽露。风林上萧疏，溪水下奔注。传闻元和初，于玆畔藩戍。地险九州分，天子一朝怒。上相歌《采薇》，严军入悬瓠。千营尽凯歌，三州始内附。岂罄作辅材，差免舆尸误。当事始知难，斯人岂常遇。沉没不可论，寒陂下飞鹜。
和袁香亭在郑思赞孝廉宅看牡丹
作者：姚鼐
朝代：清
体裁：七言律诗

三月江城泛玉卮，朋簪不异少年时。露华朝暖春应驻，幽槛风微日渐移。兴极捲帏看国色，病馀拥毳作僧诗。惟君彩笔犹豪健，合有红云捧砚池。
和袁香亭清话
作者：姚鼐
朝代：清
体裁：七言律诗

白头老子尚婆娑，未便空山考在阿。红药阶前春事减，沙棠舟上酒情多。衣沾天女花难去，隙阅奔驹影易过。试就诗人乞禅悦，右丞容即古维摩。
咏七国
作者：姚鼐
朝代：清
体裁：古风

孔道穷获麟，风雅泯无正。蚩蚩六国主，虫豸力争竞。函关向东启，四海一朝定。铜柱绌燕谋，天奚爱秦政。屈子放湘流，信陵罢称病。伤哉郑国渠，延韩数年命。当时天下士，宁蹈东海夐。松柏与房陵，哀歌不堪听。
咏古五首·其一
作者：姚鼐
朝代：清
体裁：古风

和璧非珠翠，流光悦妇人。章华宫畔路，夫子欲何陈。客行汉江渚，思见游女神。蘋皋风日晚，宁不怨青春。